“Saya Berani Bersumpah Tak Pernah Minum Arak”

Tampil menafikan dakwaan yang mengaitkan dirinya sebagai artis yang mempunyai masalah sosial apabila dilabel sebagai ‘kaki minum’, Ara Johari berani bersumpah bahawa dia tidak pernah mengambil sebarang minuman keras.

Ara berkata dia amat kecewa apabila ada pihak mendakwa perkara itu menjadi punca dia terpaksa menarik diri bagi menjayakan sebuah program dan menyusahkan produksi baru-baru ini sedangkan dia terpaksa berbuat demikian disebabkan masalah semput.

BACA: Makan Mi Pedas Dengan Durian, Ara Johari Dikecam Gila Viral

“Saya berani bersumpah yang saya tak pernah minum, tak pernah sentuh sebarang minuman beralkohol atau mengambil dadah.

“Saya agak kecewa bila orang buat dakwaan begini. Hal ini sangat sensitif, tapi mulut orang kita tak boleh nak tutup. Apa yang penting, saya tahu yang saya tak sentuh dan ambil benda-benda tu semua,” katanya kepada Astro Gempak.

Kata Ara, dia tidak tahu mengapa ada pihak yang sanggup membuat tuduhan tidak berasas sedemikian rupa terhadapnya. Malah, ada yang menuduh dirinya kurus kerana mengambil barang terlarang.

“Saya tidak tahu mengapa orang tuduh saya kaki minum. Bahkan ada juga yang kata saya ambil ‘barang’ hanya kerana saya kurus. Walhal saya kurus sebab memang susah nak naik berat badan, bukan ambil dadah.

“Apapun, biarlah apa yang orang ingin kata, nanti bila mereka akan diam bila sudah penat nanti,” jelasnya.

Dalam pada itu, Ara mengakui berkawan dan bergaul dengan individu yang menjalani kehidupan sosial namun dia tahu untuk menjaga diri dan tidak lakukan perkara terlarang.

“Saya berkawan dengan semua orang. Saya memang ada kawan yang sosial, yang minum, tapi bagi saya kita yang kena pandai jaga diri. Kalau kawan minum, kenapa kita nak ikut.

“Tak apalah, janji orang sekeliling dan keluarga tahu saya macam mana pun dah cukup,” katanya.


Genap Usia 29 Tahun, Suami Doa Amyra Rosli Jadi Wanita Solehah

Memuat naik gambar menyambut ulang tahun kelahiran isterinya yang ke-29, pelakon Amar Baharin sempat menitipkan ucapan romantis buat Amyra Rosli yang merupakan ibu kepada anak-anaknya dan sentiasa menjadi teman gelak tangisnya.

Menerusi perkongsian di Instagram itu, Amar turut mendoakan semoga Allah terus memberi rahmat kepada isterinya serta menjadi seorang wanita yang solehah.

“Selamat hari lahir buat isteriku, ibu kepada anak-anak ku, teman gelak tangisku. Doaku semoga Allah terus memberi rahmat-Nya untuk kamu terus beramal dan menjadi wanita yang solehah,” tulisnya.

Diruangan komen, rata-rata netizen tidak melepaskan peluang untuk meninggalkan ucapan selamat hari lahir buat pelakon itu serta mengaminkan doa Amar itu. Malah, ramai yang memuji hubungan bahagia pasangan itu serta mendoakan rumah tangga mereka kekal hingga ke syurga.


Sambut Hari Lahir Ke-29, Putera Mateen Nak Cari Calon Isteri

Rasanya tidak perlu diperkenalkan lagi dengan Putera Brunei ini. Pengiran Muda Abdul Mateen merupakan anak ke-10 Sultan Brunei, Sultan Haji Hassanal Bolkiah.

Lahir dalam keluarga kerabat di raja dan memiliki rupa paras yang kacak, sekaligus membuatkan Pengiran Mateen ini menjadi putera impian ramai gadis-gadis di luar sana.

Baru sahaja menyambut hari kelahirannya yang ke-29, timbul desas desus mengatakan Putera Mateen ada meluahkan hajat untuk mencari calon isteri. Difahamkan, Putera Mencari wanita yang berkongsi minat yang sama dengannya.

Malah, kerabat diraja Brunei dikatakan sudah mula meluahkan hasrat mereka untuk mencari calon isteri buat Putera Mateen memandangkan umurnya sudah sesuai untuk berumah tangga.

Mendapat pendidikan dari Royal Military Academy Sandhurst 2014, Putera Mateen juga meminati sukan Polo, Aircraft dan juga pencinta alam semulajadi.

Untuk makluman ramai, Putera Abdul Mateen tinggal di istana mewah Brunei yang dikatakan mempunyai sebanyak 1877 buah bilik yang bertahtahkan emas, berlian dan perak.


PM Ambil Berat Isu Golongan Miskin Bandar Terutamanya Penduduk Di PPR

Sambil-sambil scroll Facebook untuk tahu tentang isu semasa, kami ada ternampak satu posting dari laman sosial Perdana Menteri kita, Tan Sri Dato Haji Muhyiddin Yassin ni. Ianya tentang satu lawatan mengejut beliau ke Projek Perumahan Rakyat (PPR) Desa Rejang di Setapak sebelum berangkat ke Parlimen.

Menerusi laman sosial tersebut Perdana Menteri ada menyatakan yang tinjauan ini bertujuan untuk melihat sendiri kehidupan penduduk di situ.

Berikut adalah entri yang dikongsikan oleh Perdana Menteri menerusi laman sosial beliau.

“Pagi ini sebelum ke Parlimen, saya telah melawat ke Projek Perumahan Rakyat (PPR) Desa Rejang di Setapak, Kuala Lumpur, bagi meninjau dan melihat sendiri kehidupan penduduk di situ.
Mereka merupakan kelompok yang terkesan dan terpaksa bergelut dengan kesusahan untuk meneruskan kehidupan di bandar.

Dalam lawatan tersebut saya sempat menziarah penghuni tiga unit PPR di bawah seliaan Jabatan Kebajikan Masyarakat (JKM) iaitu dua orang warga emas berusia 78 tahun, Puan Chan Kam dan Puan Danalachimi a/p Baboo Naidu serta pasangan suami isteri OKU, Encik Rosali bin Md Nasid dan Puan Artinie binti Besah.

Saya kagum dengan ketabahan dan kegigihan Encik Rosali menyara isteri dan dua anaknya. Beliau yang cacat kedua-dua tangan dan menggunakan kaki kanan palsu, mencari pendapatan dengan membuka kedai jahit. Beliau adalah penerima bantuan Elaun Pekerja Cacat (EPC).

Pada pertemuan tersebut, Encik Rosali menyuarakan tentang kesukaran mendapatkan dana untuk modal berniaga. Beliau ada memohon beberapa inisiatif di bawah seliaan Kerajaan. Namun setakat ini beliau masih belum mendapat apa-apa bantuan bagi mengembangkan perniagaan beliau.

Saya juga berkesempatan bertemu dengan Puan Chan Kam yang tinggal bersama anak lelaki OKU dan Puan Danalachimi yang tinggal bersendirian.

Saya diberitau mereka ini tidak tercicir daripada menerima bantuan kerajaan. Mereka juga dibantu oleh sukarelawan yang datang seminggu sekali membelikan barang keperluan dan membersihkan rumah.

Saya juga telah diberitahu terdapat banyak pertubuhan bukan kerajaan (NGO) yang turut bersama agensi-agensi kerajaan memberi pertolongan dan sokongan. Syabas dan terima kasih.

Kedua-dua warga emas itu bukan sahaja menerima Bantuan Prihatin, malah berada di bawah pemerhatian JKM yang menyalurkan Bantuan Orang Tua (BOT). Anak Puan Chan Kam juga menerima Bantuan OKU Tidak Bekerja (BTB).

Saya juga berkesempatan singgah bersarapan di gerai Che Nah di medan selera dan beramah mesra dengan penduduk PPR di situ. Banyak cerita dan luahan yang saya dengar daripada mereka.

Lawatan ini banyak memberi maklumat kepada saya mengenai kehidupan warga kota atau golongan miskin bandar.
Kebanyakan mereka membuat bisnes kecil-kecilan, bekerja sebagai pemandu teksi dan lori serta ramai juga yang membuat kerja sendiri untuk meneruskan kehidupan mereka.

Saya yakin, kesemua mereka menginginkan kehidupan yang lebih baik. Walau bagaimanapun, terdapat pelbagai kekangan yang terpaksa mereka lalui.

Sebenarnya, banyak inisiatif yang telah dilakukan oleh JKM, Kementerian Pembangunan Wanita, Keluarga dan Masyarakat, Kementerian Wilayah Persekutuan serta Kementerian Perumahan dan Kerajaan Tempatan untuk membantu golongan ini.

Syabas! Saya berharap Kementerian dan agensi yang terbabit akan meneruskan usaha dan inisiatif murni ini.

Bagaimanapun, setelah mendengar luahan mereka, saya percaya banyak lagi yang boleh dilakukan oleh kerajaan serta agensi-agensi kerajaan dalam memastikan golongan ini terbela dan tidak ketinggalan dalam arus pembangunan sama ada dari aspek ekonomi, pendidikan atau sosial.

Antaranya dengan menambah baik pusat-pusat komuniti setempat dengan aktiviti menambah kemahiran, keusahawanan dan memperkasakan pendidikan anak-anak mereka untuk menjamin kesejahteraan pada masa depan.

Semasa pramesyuarat Majlis Tindakan Ekonomi (EAC) yang saya hadiri tengah hari tadi, saya telah bangkitkan permasalahan penduduk di PPR tersebut. Saya meminta agar satu langkah proaktif dan pelan tindakan secara holistik disegerakan bagi membantu penduduk PPR untuk memastikan golongan ini lebih berdaya maju.

Realitinya, saya bangga kerana ramai rakyat Malaysia yang rajin dan bersungguh-sungguh berusaha membina kehidupan yang lebih baik. Ada antara mereka melakukan dua tiga kerja sehari bagi menambah pendapatan keluarga. Ada yang memandu teksi dan Grab. Ada yang menghantar makanan. Ada juga membuat kerja sambilan di luar waktu bekerja mereka.

Saya akan berusaha untuk memastikan mereka ini tidak dipinggirkan malah perlu lagi dibantu. Kerajaan akan sentiasa meletakkan agenda membantu rakyat sebagai keutamaan dan akan terus mencari pelbagai kaedah bagi membantu meningkatkan taraf hidup golongan ini. Sama-sama kita berusaha untuk membina Malaysia yang lebih baik”.


Penampilan Engku Emran Tak Terurus Lepas Bercerai?

Spekulasi pergolakan rumah tangga Laudya Cynthia Bella dan Engku Emran akhirnya terjawab apabila pelakon Indonesia itu mengesahkan sudah pun bercerai pada Julai lalu selepas dua tahun mendirikan rumah tangga.

Selepas sebulan bercerai, penampilan terkini Engku Emran menjadi perhatian ramai. Gambar hitam putih yang dikongsikan itu memaparkan dirinya dalam keadaan kurang kemas selepas melakukan aktiviti berbasikal.

Emran dilihat berbeza dengan rambut panjang dan misai tebal yang hampir menutup mulutnya. Susulan itu, rata-rata netizen berpendapat penampilannya itu jauh berbeza dibandingkan ketika bersama Laudya sebelum ini dan dikatakan tidak terurus selepas bercerai.

Laudya dan Engku Emran berkahwin pada 8 September 2017 di sebuah hotel di Kuala Lumpur. Pasangan ini tidak dikurniakan cahaya mata.

Ada saja tak kena di mata netizen, tak kisahlah bagaimanapun penampilan Emran, kita doakan yang baik-baik sahaja buat bekas suami Laudya itu.


Ernie Zakri Dedah Syamel Minta ‘Couple’ Depan Rumah

Mengejutkan ramai pihak apabila selamat mengikat tali pertunangan minggu lalu, Ernie Zakri memberitahu dia dan Syamel selesa untuk tidak menjaja kisah cinta mereka kepada umum selagi tidak mempunyai ikatan yang sah.

Ramai yang tertanya-tanya bilakah pasangan ini mula bercinta, menerusi temubual bersama sebuah stesen radio baru-baru ini, Ernie berkongsi kisah detik percintaan mereka pada tahun 2018.

BACA: Ernie Zakri Risau Nak Kahwin Tema Bollywood Selepas Isu Mira Filzah

Depan rumah Ernie @erniezakri tau Syamel @syamel_official mintak couple. ? #sharERA

A post shared by  ERA – Muzik Hit Terbaik (@era.je) on Aug 24, 2020 at 6:06am PDT

“Depan rumah pun kira datinglah juga. Depan rumah ni masa awak minta ‘couple’ dengan saya. Kira dating lah tu.

“Tahun 2018 macam tu dia minta ‘couple’ dengan saya. Masa tu dia kata suka gila dekat saya,” katanya.

Menerusi video yang dikongsikan di Instagram stesen radio tersebut, Syamel dilihat tersipu-sipu selepas Ernie mendedahkan momen di awal perhubungan mereka.

Terdahulu, Ernie memaklumkan bakal melancarkan lagu baru mereka yang akan dilancarkan pada hari bahagia mereka. Lagu ciptaan bersama Syamel itu menceritakan kisah pencintaan mereka yang dirahsiakan sebelum ini.


“Dulu Mulut Sendiri Cakap Aku Takkan Kahwin Dengan Artis”

Baru sahaja menyambut ulang tahun perkahwinan yang kelima, menerusi perkongsian di Instagram Isteri kepada penyanyi Nubhan Ahmad iaitu Dr. Afifah mengimbau kenangan sewaktu di awal perkahwinannya bersama suaminya itu.

Afifah berkata dia mengakui fasa tahun pertama dalam perkahwinannya merupakan tempoh yang cukup mencabar memandangkan masing-masing baru cuba menyesuaikan diri untuk hidup bersama sebagai suami isteri.

Stronger and stronger….. 5th year anniversary and a 12 years story. Love story fie dan suami sama je macam orang lain. Jumpa-jumpa berkawan…. dari berkawan jatuh hati, lama2…. @nubhan.ahamad ajak kahwin.. masa tu ingat meter umur dah nak reach red. So, bila orang masuk meminang terus onz! Malas jugak nak jual mahal? Jodoh pertemuan tu ditangan tuhan. Walaupun parents fie bantah sekeras-kerasnya, tp jodoh, akhirnya 2 orang anak dah sekarang. Bukan nak menunjuk tapi dulu masa dekat bumi anbiya’ mesir, mulut sendiri cakap “aku tak kan kahwin dengan artis kot. Nak carik doktor” akhirnya ketulahan? Tahun pertama berkahwin masing2 baru nak kenal each other. Masing2 ada cara hidup berbeza… tahun pertama sangat mencabar bila dikenang balik kelakar pun ada. Fie pernah hidang periuk depan muka nubhan masa 1st time masakkan untuk suami…. hot betul nubhan malam tu. sampai merajuk. Hahahaha… rupanya dia nak kita serve mcm isteri mithali. Out betul hari pertama nk tunjuk bakat memasak. Ada x pengalaman kelakar korang masa awal2 kahwin bila fikir balik nth apa2 la kita ni….?? #lovematte #howwevematte @lantarabeauty Attire by : @rashidmoshi Styled by : @thelatifi

A post shared by  I Am Dr ‘Afifah Tawfek (@drfietawfek) on Aug 24, 2020 at 6:56am PDT

“Tahun pertama berkahwin masing-masing baru nak kena antara satu sama lain. Masing-masing ada cara hidup berbeza. Tahun pertama sangat mencabar bila dikenang balik, kelakar pun ada. Saya pernah hidang periuk depan muka Nubhan masa pertama kali masakkan untuk suami.

“Hot (panas hati) betul Nubhan malam tu sampai merajuk. Haha. Rupanya, dia nak kita hidang macam isteri mithali. Out (gagal) betul hari pertama nak tunjuk bakat memasak,” katanya.

Menerusi perkongsian itu, Afifah berkata dia sebenarnya tidak pernah terdetik untuk berkahwin dengan selebriti, malah ibu bapanya membantah perhubungan mereka namun jodoh mereka kuat.

“Jodoh pertemuan tu di tangan tuhan. Walaupun ibu bapa saya bantah sekeras-kerasnya, tapi jodoh akhirnya dua orang anak dah sekarang,

“Bukan nak menunjuk tapi dulu masa dekat bumi Mesir, mulut sendiri cakap ‘aku takkan kahwin dengan artis kot’. Nak cari doktor akhirnya ketulahan,” katanya.

Pasangan tersebut mendirikan rumah tangga pada 29 Ogos 2015. Hasil perkongsian hidup, mereka dikurniakan dua cahaya mata, Aafiya Kamilia dan Ahmad Aaffan.


“Muzik Kita Menuju Jahanam Dengan Lagu Sampah Nabila Razali”

Baru sahaja melancarkan video muzik single terbaru Peluang Kedua baru-baru ini, Nabila Razali meluahkan rasa syukur dengan sambutan yang diterima dimana dalam tempoh empat hari sudah mencapai 4 juta tontonan di YouTube.

Bagaimanapun, ada yang kurang senang dengan trend dimana kualiti lagu dinilai menerusi jumlah tontonan semata-mata memandangkan video muzik itu menampilkan penyanyi rap kegilaan ramai, MK K-Clique.

BACA: Nabila Razali Terharu Muzik Video Peluang Kedua Raih 1 Juta Tontonan

Malah, netizen itu juga mengatakan industri muzik negara menuju jahanam disebabkan lagu-lagu tersebut yang kerana jumlah tontonan yang ramai.

Pendapat individu itu mendapat pelbagai reaksi daripada netizen lain yang bersetuju dan beranggapan kualiti yang dikehendaki segelintir artis baru ialah hanya mendapat jumlah tontonan tinggi.

Tidak kurang juga ada yang mengatakan video muzik itu mendapat tinggi kerana MK, tidak kurang juga ada yang mendakwa Nabila menumpang populariti MK.

Meskipun ada yang mengecam, namun ramai peminat terus menyokong Nabila Razali serta memintanya untuk tampil dengan lagu baru lagi.


Almy Nadia Masuk Hospital, Punca Penyakit Masih Belum Diketahui

Sebelum ini dilihat ada berkongsikan gambar isterinya, Datin Almy Nadia, terlantar di hospital, pelakon Datuk Fizz Fairuz memaklumkan Almy terpaksa dimasukkan ke hospital selepas mengadu sakit perut.

Walau bagaimanapun, dia yang dihubungi oleh pihak media mengatakan masih belum mengetahui punca penyakit yang dialami isterinya itu.

BACA: Almy Nadia Demam, Anak Sulung 5 Tahun Ganti Jaga Adik-Adik

“Almy telah dimasukkan ke hospital semalam. Hari ini baru buat pemeriksaan. Buat masa sekarang tak tahu lagi Almy sakit apa dalam perut dia. Harini baru nak buat endoskopi,” katanya kepada Astro Gempak.

Dalam pada itu, Fizz turut memohon orang ramai mendoakan agar urusan Almy dipermudahkan dan disembuhkan dari penyakit.

“Semoga dipermudahkan. Segala penyakit, ada penghapus dosa-dosa kita. Insya-Allah doa dari semua akan menyembuhkan isteri saya,” katanya.

Fizz dan Almy mendirikan rumah tangga pada tahun 2014. Hasil perkahwinan mereka dikurniakan tiga orang cahaya mata, Nur Afrina Arianna, 5, Nurr Afrina Aurora, 4, Nur Afrina Ayra, 2 dan seorang anak angkat, Nur Afrina Darwisyah, 11.


Mira Filzah Tidak Adakan Malam Berinai

Bakal mendirikan rumah tangga tidak lama lagi dijangka tahun ini, pelakon dan pengacara popular Mira Filzah memberitahu dia tidak akan mengadakan malam berinai menjelang majlis perkahwinannya nanti.

Mira memaklumkan perkara itu apabila ada peminat bertanyakan di Instagram sama ada majlis berinai pelakon itu bertemakan Bollywood susulan tindakan Mira memuat naik gambarnya memakai busana tradisional kaum India.

Susulan jawapannya, rata-rata peminat memuji pelakon itu yang tidak terpengaruh mahupun terikut-ikut dengan budaya perkahwinan masyarakat luar.

Baru-baru ini, foto yang dikongsikan oleh Mira Filzah menjadi perhatian ramai di media sosial apabila tampil menyarung pakaian tradisional pengantin wanita masyarakat India.

Ada netizen yang kurang senang dengan tindakan Mira sehingga menuduh pelakon itu mempergunakan serta mengeksploitasi pakaian tradisional kaum India demi mengaut keuntungan.


Sufian Suhaimi, Floor88 & Sekumpulan Orang Gila ‘Buat Hal’ Di Kampung Sungai Penchala Weekend Ini!

Kejapnya masa berlalu, dah nak habis bulan 8. Pejam celik pejam celik kita dah pun hampir kepada penghujung tahun 2020. Cepatnya masa berlalu kan? Cuba pikir kejap, apa jer memori anda untuk tahun 2020 ni?

Anda nak tak kami nak ajak anda tambah memori terindah dengan kami?

Okay sempena bulan kemerdekaan dan kita pun tak lama lagi nak menyambut Hari Merdeka, kami nak ajak anda beramai-ramai cipta memori terindah di realme 828 Fan Festival yang bertempat di realme Design Studio, Kampung Sungai Penchala, Kuala Lumpur.

Yup! Festival ini akan berlangsung selama 3 hari berturut-turut bermula 28 Ogos ini hingga 30 Ogos. Kami dah excited nak pergi meriahkan festival tu! Dengar kata, ramai artis turun. Antaranya IamNEETA, Sufian Suhaimi, Bunga dan ramai lagi.

Wait, kejap! Okay mungkin antara anda pertama kali dengar tentang realme Design Studio ni kan.

Sebenarnya realme secara rasminya telah melancarkan program ‘realme Trendsetters’ yang mana mereka ‘mengajak’ pereka Trendsetter, artis dan pereka fesyen di setiap kawasan untuk bersama-sama membuat alat Tech Trendsetter bersama. Wow! Menarik kan?

realme juga mewujudkan studio reka bentuk trend dalaman, realme Studio, untuk mengajak anda yang ‘master’ dalam industri untuk membuat reka bentuk telefon pintar dan membawa telefon pintar dan produk AIoT yang ‘fashionable’ dan menarik kepada pengguna. Sounds great right?

Bukan itu saja, realme juga mencipta ‘Smart Trendsetter Life’ untuk golongan muda dengan berintegrasi dengan 5G, AI, Pencitraan dan anda boleh rasai sendiri realme UI sebenar dengan keseronokan yang best giler.

Nak tahu apa yang lagi best pasal realme Design Studio ni? Reka bentuk dalamannya! Reka bentuk dan suasana dalaman yang muda dan bergaya yang akan menarik generasi muda untuk melepak atau berkunjung. Port baru untuk anda nak lepak lepas ni. Jangan lupa ajak kawan-kawan okay?

Gais! Ada lagi, kalau anda nak rasai pengalaman havoc di sini, anda juga dapat menikmati pelbagai aktiviti yang menyeronokkan, menarik dan berpeluang memenangi hadiah bernilai sehingga RM100,000. Perghhh….

No wonder lah, realme Design Studio lokasi yang fun untuk realme 828 Fan Festival nanti. Ini adalah kali pertama realme menganjurkan festival khas untuk anda tau! Jadi, tak payah teragak-agak lagi nak pergi ke tak nak pergi. Sebab kami pasti festival ini akan menjadikan pengalaman yang anda tak boleh lupa.

realme 828 Fan Festival juga menyaksikan realme berkerjasama dengan pelbagai jenama popular seperti Laneige, Nene Chicken, BaWangChaJi, Sunway Lagoon, Eggette Lab, Nerdunit, Lazada, Shopee, Kydd (Replayink) dan banyak lagi.

Mark kalendar anda okay! realme 828 Fan Festival akan berlangsung pada 28 dan 29 Ogos (dari jam 11.30 pagi sehingga 10 malam) dan pada 30 Ogos dari 11.30 pagi sehingga 12 tengah malam sambil ‘counting’ untuk menyambut Hari Merdeka bersama-sama anda.

Pun begitu, anda perlu sentiasa terbiasa dengan norma baharu dan patuhi SOP yang perlu diikuti bagi menghalang virus Covid-19 ini daripada berpanjangan yer. Ingat, kita masih lagi belum menang! Make sure sentiasa pakai mask dan jaga kesihatan anda.

Anda boleh mendaftar di sini  kalau anda nak dapatkan t-shirt free, realme X Nerd Unit T-shirt. Mereka akan berikan kepada 20 peminat bertuah kalau anda daftar sebelum tarikh 26 Ogos ini.

Maklumat lanjut mengenai realme 828 Fan Festival boleh diketahui di Facebook dan Instagram rasmi realme Malaysia atau anda boleh terus klik pada link ini.


Oktovia Manrose Dedah Sudah Lapan Tahun Menjanda

Meskipun sering muncul di kaca televisyen, namun ramai yang tidak tahu tentang kehidupan peribadi pelakon Oktovia Manrose. Lebih mengejutkan, Oktovia merupakan ibu tunggal kepada seorang anak lelaki

Tidak terlalu berahsia mengenai kehidupan peribadinya, Oktovia berkata dia lebih selesa untuk tidak bercerita perkara yang sudah lama berlaku. Ujarnya, dia kini membesarkan anak tunggalnya kini berusia 8 tahun.

“Saya pernah berkahwin, bercerai dan kini membesarkan anak tunggal bernama Muhammad Rayyan Zafariel, 8.

“Disebabkan perkahwinan terdahulu yang gagal, saya lebih memilih untuk berada dalam zon selesa sahaja. Ia secara tak langsung, membuatkan saya tidak terlalu berkongsi hal peribadi.

“Begitu juga perkongsian di media sosial, saya jarang memuat naik hal peribadi tetapi lebih berkongsi urusan kerjaya sahaja,” katanya.

Kakak kepada pelakon, Aprena Manrose itu berkata dia mendirikan rumah tangga pada usia muda dan menyifatkan apa yang berlaku dalam fasa hidupnya sebagai lumrah kehidupan.

“Bagi saya apa yang berlaku adalah lumrah kehidupan. Malah, kekuatan yang saya ada untuk harungi hidup ini pun datangnya daripada bapa.

“Meskipun kami jarang bertemu, tetapi dia (bapa) tidak pernah menilai dan sentiasa percaya saya akan jadi individu yang lebih baik. Saya berkahwin ketika usia 20 tahun pada 2011 dan bercerai dua tahun kemudian,” katanya.

Akui bukan mudah bergelar ibu tunggal di usia muda, namun anaknya itu adalah anugerah dan amanah yang perlu dijaga. Malah, hubungannya dengan bekas suami serta mentua baik-baik sahaja demi anak mereka.

“Bukan mudah membesarkan anak pada usia muda. Apa yang pasti, anak menjadi kekuatan semangat kerana dialah saya mampu lupakan kisah pedih yang berlaku sebelum ini.

“Anak ini amanah dan saya perlu lakukan yang terbaik untuk dia. Saya dan bekas suami juga selalu berhubung melalui ibu mentua, demi anak,” katanya.

Oktovia adalah anak kedua daripada tiga beradik, hasil perkongsian hidup penyanyi dangdut, Iwan Syahman dan pelakon Allahyarham Rosnah Mohd Noor.


Zimi Sofazr Ceraikan Isteri Menerusi WhatsApp

Timbul khabar angin rumah tangganya dikatakan berantakan, pemuzik dan komposer Zimi Sofazr mengesahkan rumah tangga yang dibina selama lapan tahun bersama Isma Salwana Ismail sudah pun berakhir.

Malah, Zimi juga mengesahkan dia menceraikan isterinya itu dengan talak satu menerusi rakaman suara aplikassi WhatsApp semalam. Ujarnya, kini mereka meunggu proses mahkamah.

“Saya mengaku memang buat masa sekarang ada masalah rumah tangga. Saya sekarang dalam proses penceraian. Saya lafazkan talak ke atas bekas isteri semalam (Ahad) dan sekarang kami masih menunggu proses mahkamah.

“Urusan ke pejabat agama dan hak penjagaan anak semua saya serahkan pada pihak yang lebih mengetahui,” katanya kepada mStar Online.

Engga mendedahkan punca perceraian, Zimi menganggap bahawa dia dan bekas isterinya itu sudah tiada lagi persefahaman dan jodoh mereka setakat itu sahaja.

“Kami berdua dah tak sehaluan. Kami dah cuba untuk pertahankan perkahwinan ini, tapi tak boleh…jodoh dan tak ada. Mungkin sampai di sini saja la rumah tangga ini.

“Anak-anak kecil lagi, mereka masih memerlukan seorang ibu. Jadi, biarlah dia dapatkan hak penjagaan anak sebab dia lebih berhak,” katanya

Dalam pada itu, Zimi menafikan dakwaan mengatakan dia mengabaikan anak-anak kerana dia sentiasa menjaga kebajikan dan tidak pernah pernah mengabaikan tanggungjawab sebagai ketua keluarga.


Berat Naik Mendadak, Awie Takut Tengok Cermin

Berat badan naik mendadak gara-gara makan tanpa kawalan ketika tempoh Perintah Kawalan Pergerakan (PKP), penyanyi rock terkenal, Datuk Awie mendedahkan dia takut untuk melihat wajah dan bentuk badannya di cermin.

Menurut Awie, berat badannya naik sehingga hampir mencecah 90 kilogram. Bagaimanapun, Awie kembali mengawal pemakanannya dan berjaya menurunkan berat badan sebanyak lebih 10 kilogram.

“Masa PKP hari itu, berat badan saya memang naik mendadak. Saya rajin masak dan makan sendiri, itu yang sampai berat naik. Saya sendiri takut nak tengok muka dan badan.

“Berat saya ketika itu hampir nak cecah 90 kilogram daripada 70 kilogram. Dengan ketinggian saya sepatutnya berat kena dalam lingkungan 70 hinga 80 sahaja,” katanya kepada mStar.

Dalam pada itu, meskipun berat badannya kini sekita 80 kilogram namun perlu mengurangkan lagi. Malah, dia juga mula menjaga pemakanan dan elakkan makanan berminyak.

“Alhamdulillah saya berjaya turunkan berat badan dan sekarang sekitar 80 kilogram tapi perlu kurangkan lagi. Saya mula jaga pemakanan tak makan makanan berminyak,” katanya.


Keith Foo Sahkan Sudah Bercerai

Rumah tangga yang dibina hanya mampu bertahan selama empat tahun sahaja, pelakon Keith Foo mendedahkan sudah pun bercerai dengan model, Kim Raymond pada penghujung tahun lalu.

Menurut Keith, dia dan bekas isteri sudah tidak bersama sejak dua tahun lalu namun bercerai secara rasmi Disember tahun lalu. Meskipun tidak lagi bersama namun hubungan mereka masih baik demi anak.

“Kami berpisah semenjak dua tahun lalu tetapi secara rasminya bercerai pada Disember tahun lepas.

“Walaupun sudah tidak lagi bersama, kami masih berhubung dan rapat demi anak, Skylar Raymond Foo,” katanya kepada Astro Gempak.

Dalam pada itu, Keith dan bekas isterinya sepakat mengekalkan hubungan yang baik untuk membesarkan anak mereka. Ujarnya, mereka berpisah secara baik dan menyifatkan perkahwinan tidak boleh dipaksa jika tiada lagi persefahaman.

“Anak tinggal dengan isteri tetapi setiap hari saya bertemu dengan anak. Jika saya bercuti dan tiada penggambaran, anak akan tidur di rumah saya.

“Kami berpisah secara baik. Perkahwinan tidak boleh dipaksa. Daripada kita paksa-paksa, kita tangguh-tangguhkan, tak tahu apa akan jadi di masa akan datang.

“Jika dipaksa dan tiada persefahaman, takut perkara lebih buruk yang bakal terjadi. Sekarang, situasi yang kami hadapi menjadi lebih baik,” katanya lagi.

Keith mendirikan rumah tangga dengan Kim pada November 2015 dan mereka dikurniakan anak, Skylar pada 30 Mei 2017.


Dikutuk Nampak Tua Selepas Kurus, Michael Ang Tegur Netizen Biadap

Penampilan terbaru Michael Ang ternyata mengejutkan ramai apabila penerbit, pengarah dan pelakon itu dilihat semakin langsing, malah turut berkongsikan berat badannya turun sebanyak 52 kilogram.

Bagaimanapun, ada netizen kurang senang dengan penampilannya itu mengkritik pengarah itu kelihatan tua selepas kurus. Berang dengan kritikan tersebut, Michael tampil menegur sikap biadap netizen berkenaan.

BACA: Hilang 52 Kilogram, Michael Ang Tak Suka Dengan Penampilan Terkini

“Semua akan tua sekurangnya saya sedar diri dan berani tunjuk muka. Dari manusia munafik yang suka komen benda busuk macam hati sendiri tapi tak berani tunjuk muka. Memang kita tua pun. Cara tu betulkan sikit,” katanya.

Bagaimanapun, individu tersebut kemudian dilihat mengaku salah dan tampil meminta maaf jika membuatkan Michael berkecil hati. Jelasnya lagi, komen itu hanyalah pandangan peribadi dan tidak bersifat ‘body shaming’.


Sarungkan Isteri Cincin Depan Pasaraya, Ustaz Ebit Lew Rasa Seperti Pengantin Baru

Sebut sahaja nama Ustaz Ebit Lew, pasti ramai mengenali pendakwa terkenal. Malah, kaum India dan Cina juga turut mengenali Ustaz Ebit serta memuji sifat murninya yang membantu golongan susah tanpa mengira bangsa.

Bukan sahaja dikenali sebagai individu yang murah hati membantu mereka yang memerlukan, malah Ustaz Ebit turut menjadi contoh suami yang sentiasa menghargai isterinya. Malah, Ustaz Ebit sering menitipkan ucapan terima kasih buat bidadarinya.

BACA: Hargai Pengorbanan Isteri Lahirkan Anak, Ustaz Ebit Hadiah Beg Tangan Berjenama

Baru-baru ini, Ustaz Ebit memuat naik perkongsikan video memaparkan dirinya menyarungkan cincin di jari manis isterinya sempena pembukaan pasar raya miliknya di Gombak. Menerusi coretan itu, Ustaz Ebit merasakan seperti pengantin baru apabila menyarungkan cincin di jari isterinya.

Rindu bidadari. Rindu sangat. Hadiahkan dan sarungkan cincin masa pembukaan @elewsmart sri gombak semalam. Terus hilang semua penat letih. Macam baru mula hari. Nikmatnya saat ada yang menemani hidup ini. Bidadari di dunia bidadari di syurga insyaAllah. Macam pengantin baru bila sarungkan cincin. I love you bidadari sayang. Terima kasih selalu ada dan mendoakan. Terima kasih tolong jaga anak-anak kita. Terima kasih prima sri gombak. Penuh semalam sampai dah nak tutup 10malam masih ramai orang. Doakan hari ini opening di kl traders square jalan gombak. Semoga menjadi asbab kebaikan-ebitlew

A post shared by  Ebit Lew (@ebitlew) on Aug 22, 2020 at 4:37pm PDT

Ustaz Ebit tidak lupa untuk menzahirkankan ucapan terima kasih kepada isterinya kerana sentiasa ada bersamanya ketika susah senang, mendoakan untuk kejayaannya serta menjaga anak-anak mereka.

Difahamkan, Sabtu merupakan pembukaan cawangan baru Elewsmart di Sri Gombak berlangsung dan pada hari Ahad pula pembukaan KL Trades Square, Jalan Gombak


Ain Edruce Redha Suami Tak Romantik

Hampir lapan bulan berumah tangga, pelakon dan pengacara Ain Edruce mengakui suaminya,  Amirul Hafiz Mustaffa bukan seorang yang romantik. Bagaimanapun, Ain berkata dia akur dan reda dengan sikap suaminya itu.

Menurut Ain, sikap tidak romantik suaminya itu sudah didedahkan sejak mereka mula berkenalan lagi dan tidak ada sebab untuk dipersoalkan, namun baginya suaminya tetap istimewa dan bersyukur bertemu jodoh dengannya.

“Saya sendiri selesa dengan sikap Amirul, walaupun dia tidak romantik seperti pelakon Korea yang selalu dibayangkan kebanyakan wanita yang suka menonton drama.

“Amirul tetap istimewa dan saya bersyukur dipertemukan jodoh terbaik dengannya. Dia suami yang penyayang, bertanggungjawabdan selalu memasak untuk kami berdua,” katanya.

Baru-baru ini berkongsikan foto menerima jambangan bunga daripada suaminya, Ain berkata akui teruja dan tidak sangka dapat juga merasa untuk mendapat hadiah bunga.

“Seronoklah juga apabila Amirul menghadiahkan jambangan bunga ketika sambutan hari jadi saya, baru-baru ini. Tak sangka, dapat juga merasa.

“Kalau tak, selalu tengok rakan-rakan saja yang dapat jambangan bunga. Tapi, tak apa sebab itu tanda penghargaan pasangan masing-masing,” katanya.


Jangan Beri Masa Wabak COVID-19 Merebak! Ketahui 4 Strategi Norma Baharu Ini

Siapa sangka permulaan 2020 tak seperti yang kita jangkakan. Mesti ramai yang dah plan nak ke sana ke sini kan. Pergi melancong, melangsungkan kenduri dan banyak lagi aktiviti lain.

Tapi itulah, kita hanya merancang, Tuhan yang menentukan. Semuanya terbantut selepas kedatangan virus COVID-19 dari China ini yang menyebabkan beratus ribu kematian berlaku di seluruh dunia.

Pandemik COVID-19 dikatakan mula merebak di Malaysia pada 25 Januari 2020. Disebabkan virus ni merebak dengan cepat di semua negeri dan wilayah, kerajaan memutuskan untuk melaksanakan perintah berkurung separa negara (dikenali sebagai Perintah Kawalan Pergerakan) dari 18 Mac hingga 31 Ogos 2020. Perkara ini dilakukan untuk mengawal dari pertambahan kes.

Sebab itulah anda kena biasa dengan norma baharu ini. Sentiasa patuh SOP, pakai mask, kerap basuh tangan, pakai hand sanitizer dan sentiasa jaga jarak 1 meter. Inilah pembudayaan norma baharu bagi melindungi anda daripada jangkitan COVID-19.

Virus ini bukan benda remeh yang boleh anda boleh biarkan macam itu jer. Dan tiba masanya anda perlu bertindak sebagai frontliner dan agen utama bagi membantu kerajaan memutuskan rantaian COVID-19 ini.

Apa yang anda boleh buat adalah sentiasa jaga diri, keluarga, komuniti, kawasan anda dan negara. Anda juga perlu sentiasa amalkan norma baharu dengan patuhi SOP dan arahan Kerajaan. Jangan buat tak tahu yer.

Selain itu, anda juga perlu duduk rumah. Hanya keluar jika ada urusan penting sahaja. Hold lah dulu dating dengan boyfriend atau girlfriend anda tu. Video call jer. Ye lah kita tak tahu virus ni ada di mana-mana sahaja. Dahla tak boleh nampak dengan mata kasar! Rasanya kalau virus ni kita boleh nampak, dah ramai yang ‘berkurung’ dalam rumah tu nanti.

Bagi nak elakkan anda dari dijangkiti COVID-19 ni, ada 4 strategi norma baharu yang anda boleh follow.

Okay untuk anda yang nak ke sempadan ataupun baru balik dari sempadan pastikan anda membuat saringan kesihatan di pintu masuk antarabangsa.

Bukan itu jer, anda juga perlu membuat saringan suhu dan gejala di pintu masuk premis. Pastikan yang sihat sahaja boleh masuk ke premis.

Jangan pergi ke kawasan berisiko jangkitan iaitu ada kes atau kluster COVID-19. Patuhi arahan kuarantin bagi anda yang diberi surat perintah pengawasan dan pemerhatian. Jangan suka suki nak ke sana ke sini yer!

Elakkan tempat yang sesak, tempat yang sempit dan tertutup serta sembang dekat dengan orang.

Sentiasa jaga jarak 1 meter anda. COVID-19 disebarkan melalui titisan pernafasan apabila bercakap, bersin atau batuk. Jadi jarakkan diri sekurang-kurangnya 1 meter antara satu sama lain ketika membuat urusan seperti:

– Membeli barang keperluan di pasar raya
– Membeli ubat di farmasi
– Membuat urusan di ATM / bank
– Menggunakan kemudahan perkhidmatan awam
– Jarak 2 meter antara meja/gerai
– Membuat urusan di stesen minyak

Wash: Kerap cuci tangan dengan air dan sabun atau guna hand sanitizer.

Wear: Pakai pelitup muka apabila perlu pergi ke tempat yang sesak dan penjarakan fizikal tidak dapat dilakukan.

Warn: Jangan bersalaman atau bersentuhan, amalkan etika batuk dan bersin yang betul, lakukan disinfeksi dan dapatkan rawatan jika bergejala.

Kalau anda rindu nak pergi travel baik anda ikut arahan dari kerajaan. Sama-sama kita hentikan penularan wabak ni okay. Mungkin jasa paling besar yang anda boleh buat kepada negara ketika ini adalah mematuhi segala arahan dari kerajaan untuk membendung penularan wabak COVID-19.

Kekal di rumah, amalkan penjarakan sosial dan jangan beri masa untuk wabak ni merebak.

“Kejayaan kita memerangi COVID-19 dalam fasa pemulihan ini adalah bergantung kepada diri kita sendiri. Ia bergantung kepada kesedaran kita, sikap kita dan amalan kita,” Perdana Menteri Malaysia.

Jangan lupa klik link ini untuk tahu dengan lebih lanjut tentang info sihat COVID-19.


Ajai Mohon Maaf Bagi Dr Hafiz Zainal 2 Markah

Minggu lalu hangat diperkatakan tindakan penyanyi dan komposer Ajai memberikan markah terendah dalam sejarah sebanyak 2/100 kepada Dr Hafiz Zainal ketika konsert pertama Big Stage 2020.

Lebih menimbulkan kontroversi, komen yang diberikan oleh Ajai disifatkan sangat melampau apabila Ajai turut mendakwa lebih baik Hafiz pengsan daripada meneruskan nyanyiannya.

BACA: “Saya Beri Ajai 2/100 Dari Sudut Kematangan, 60/100 Gila Viral”

Bagaimanapun, dalam konsert minggu kedua malam tadi Ajai membuat kejutan dengan memohon maaf kepada Hafiz pada permulaan konsert secara langsung sebelum semua peserta membuat persembahan.

#GempakLive: Pehhh terbaikk laaa @byajai! Min salute dengan tindakan Ajai untuk @drhafizzainal!

A post shared by  Astro Gempak (@astrogempak) on Aug 23, 2020 at 6:20am PDT

“Saya akui saya salah perkataan, mungkin itu prinsip saya apabila menjadi seorang juri dalam sesebuah pertandingan.

“Saya begitu peka dengan nyanyian dan teliti setiap not tetapi bukan semestinya awak tidak bagus. Jadi di sini saya ingin memohon ampun dan maaf jikalau saya ada terkasar bahasa sebelum ini,” katanya.

Dalam pada itu, menerusi perkongsian di Instagram Ajai berkata niatnya ingin mendidik serta mencurahkan ilmu supaya selepas Big Stage mereka tahu cara menyanyi dengan betul.

“Biarlah saya dicaci, dihina dan dihentam. Tapi sebagai mana saya cakap, jauhari mengenal manikamnya dan saya kekal dengan prinsip saya.

“Tetapi apa yang saya mahu, selepas para peserta ini keluar, mereka tahu bagaimana cara menyanyi dengan betul dan anggap saya sebagai juri dan ‘bro’ (abang),” tulisnya.


“Saya Beri Ajai 2/100 Dari Sudut Kematangan, 60/100 Gila Viral”

Baru-baru hangat diperkatakan mengenai komen yang diberikan oleh penyanyi dan komposer terkenal, Ajai serta markah 2 peratus kepada peserta Big Stage 2020 yang dikatakan sangat melampau dan keterlaluan.

Perkara itu mendapat perhatian pelakon Khir Rahman yang menyifatkan tindakan Ajai itu kurang matang. Menurutnya, markah 2 peratus itu wajar diberikan kepada Ajai daripada sudut kematangan manusiawi.

BACA: Netizen Lancar Petisyen Singkirkan Ajai Sebagai Juri Big Stage 2020

“Saya tonton ulang siar Big Stage 2020. Secara peribadi saya berikan 2/100 markah untuk Ajai dari sudut kematangan manusiawi. 60/100 daripada sudut gila viral.

Terdahulu, Ajai yang dilantik sebagai juri tetap Big Stage 2020 bersama Dayang Nurfaizah dan Faizal Tahir memberikan markah terendah dalam sejarah kepada Hafiz Zainal ketika menyanyikan lagu Fly Me To The Moon.

Lebih mengejutkan, Ajai turut mendakwa lebih baik Hafiz pengsan daripada meneruskan nyanyiannya.

Susulan itu, netizen melancarkan satu petisyen meminta pihak produksi menyingkirkan komposer terkenal itu sebagai juri tetap.


Mata Kanan Kabur, Radhi OAG Gigih Kumpul Wang Untuk Pembedahan

Lama rasanya tak dengar cerita tentang penyanyi kumpulan OAG, Radhi. Baru-baru ini, Radhi memaklumkan mata kanannya berdepan masalah penglihatan akibat katarak.

Menurut Radhi, dia mula perasan mata kanannya tidak dapat berfungsi dengan baik sekitar Mac lalu. Ujarnya lagi, dia kini sedang berusaha mengumpul wang untuk kos pembedahan dianggarkan sebanyak RM3,000.

“Tiba-tiba penglihatan mata kanan saya jadi gelap dan kabur. Saya juga tidak dapat mengawal keseimbangan badan ketika berdiri dan memegang barang.

“Jadi saya dapatkan rawatan di hospital dan doktor memberitahu saya mengalami masalah katarak selain perlu menjalani pembedahan.

“Dianggarkan kos pembedahan itu sebanyak RM3,000. Jadi sekarang saya sedang usaha mengumpul wang secepat mungkin kerana bimbang masalah lain timbul,” katanya kepada Harian Metro.

Menganggap apa yang berlaku adalah satu petunjuk daripada Allah supaya dia menjadi insan yang lebih baik, Radhi memohon kepada para peminatnya untuk mendoakan keadaan matanya kembali pulih dan mahu menjalani kehidupan yang diredai.

“Saya anggap penyakit ini satu hadiah daripada Allah. Mungkin Dia nak beritahu saya, kalau masih teruskan kehidupan begitu (masa lampau), masa depan saya boleh gelap.

“Doakan semoga mata kanan saya kembali normal supaya saya dapat menikmati kehidupan dengan jalan yang baik dan diredai,” katanya.


“Kalau Isteri Kedua Atau Ketiga Pun, Bukan Saya Buat Salah”

Belum sampai sebulan mendirikan rumah tangga pada 26 Julai lalu dengan jejaka pilihan hati, sudah ada cerita tak sedap didengar apabila timbul dakwaan pelakon Miera Leyana dikatakan hidup bermadu.

Tidak mengiyakan mahupun menafikan, Miera mahu netizen terus berteka teki mengenai status perkahwinannya. Miera turut hairan dengan tanggapan netizen terhadap poligami sedangkan ianya tidak menyalahi undang-undang.

“Saya tak kisah jika ada pihak nak menggelarkan saya isteri kedua atau ketiga. Saya tak faham kenapa rakyat Malaysia anggap isu poligami itu tak okay dan anggap isu besar.

“Kalau saya isteri kedua atau kedua pun, saya tak rasa saya buat salah sebab kami bukan kahwin secara rahsia.

“Tak ada apa nak disorokkkan. Kalau saya salah, lebih baik saya nikah di Thailand senyap-senyap, buat apa keluarga saya berhabis duit adakan majlis kahwin,” katanya kepada mStar Online.

Akui tertekan dengan spekulasi itu, Miera berkata sepatutnya selepas berkahwin semuanya akan indah-indah belaka. Bagaimanapun dia memilih untuk membiarkan sahaja spekulasi netizen itu mengenai status rumah tangganya.

“Saya tak mahu mengiyakan atau menidakkan sebab tak nak panjangkan isu tersebut. Orang nak kata apa, saya tak kisah sebab saya tak boleh nak tutup mulut mereka.

“Lagi pun kamu dah selamat bernikah. Jadi doakan yang baik-baik sahaja. Memang akan tertekan dengan semua spekulasi tersebut. Sepatutnya selepas kahwin semuanya indah tapi begini pula jadi,” katanya.

Miera mendirikan rumah tangga dengan Rosland Othman, 47 tahun yang merupakan seorang usahawan Rosland pada 26 Julai lalu dalam majlis mewah dan meriah yang diadakan di hotel terkemuka di ibu kota dengan kehadiran ramai tetamu kenamaan.


Masih Berpantang, Fasha Sandha Dah Keluar Sambut Birthday Anak Saudara

Baru sahaja melahirkan cahaya mata sulung hasil perkahwinannya dengan pelakon Aidil Aziz tiga minggu lalu, Fasha Sandha tidak lokek berkongsikan wajah puteri kesayangan mereka yang diberi nama Aisha Amaira buat peminat.

Meskipun masih dalam proses berpantang, baru-baru ini Fasha memberitahu dia sanggup keluar demi meraikan sambutan hari lahir anak saudanya diluar walaupun belum sepenuhnya sihat daripada melahirkan.

Perkongsikan Fasha itu menimbulkan rasa kurang senang netizen mengkritik tindakan pelakon itu kerana bimbang ada perkara yang tidak diingini berlaku kerana baru sahaja melahirkan.

Malah netizen turut memberi teguran, dalam keadaan negara masih belum bebas dari pandemik Covid-19 adalah lebih baik jika duduk sahaja di rumah.

Walaupun ada yang bimbang dengan keadaan Fasha, namun ramai juga mengatakan tidak mengapa asalkan pandai menjaga diri. Netizen juga berpesan supaya menjaga diri dan jalani proses berpantang dengan sebaiknya.


“Suami Paling Gembira, Dia Tak Tanggung Dosa Saya Dedah Aurat”

Mengumumkan berita gembira mengenai penghijrahannya menerusi Instagram malam tadi, pelakon Mawar Rashid berkata hatinya terbuka untuk berhijab selepas mengikuti kelas pengajian agama di Kelantan baru-baru ini.

Menurut Mawar, dia sudah lama menyimpan hasrat untuk berhijab namun hatinya berbolak balik dan akhirnya menyedari tanggungjawab sebagai wanita Islam bukan sahaja perlu bersyukur dengan segala nikmat tetapi melakukan perkara wajib.

“Sebenarnya saya nak tutup aurat dah lama sangat. Sudah tentu sebagai wanita beragama Islam ada impian untuk jadi muslimah yang beriman di hadapan Allah.  Tapi saya pun manusia biasa. Hati saya rasa berbolak balik sebab itu masa Ramadan saya cuba untuk berhijab tapi rasa tak sedia lagi.

“Saya tahu waktu itu hati tak kuat tapi Alhamdulillah, saya dapat hidayah selepas masuk kelas agama dan belajar lebih mendalam tentang Islam. Selama ini memang sentiasa ingat Allah tapi lepas masuk kelas baru saya belajar dan faham.

“Memang daripada dulu saya bersyukur dan setiap kali solat mesti akan menangis. Bukan sebab sedih tapi sebab Allah dah beri banyak nikmat tapi tak boleh tutup aurat,” katanya kepada mStar Online.

Mawar berkata dia mula berhijab pada Isnin lalu namun memilih untuk hari Jumaat untuk berkongsikan berita gembira itu sempena Awal Muharram.

Dalam pada itu, Mawar berkata suaminya iaitu Raf Yaakob antara orang yang paling gembira dengan keputusannya itu. Ujarnya, suaminya tidak pernah memaksa dan keputusan itu dibuat atas dasar tanggungjawab sebagai wanita Islam.

“Raf orang yang sangat bahagia walaupun dia tak memaksa. Dia banyak bagi hint tapi saya cakap biar benda itu datang daripada diri sendiri. Alhamdulillah, saya tak rasa paksa diri tapi memang saya sedar ini tanggungjawab saya.

“Dia sentiasa doakan semoga saya terus istiqamah dan paling gembira dia tak tanggung dosa sebab saya tak tutup aurat.

“Sebenarnya, saya ada lima orang adik-beradik perempuan dan semua kakak serta ibu saya bertudung, memang saya seorang saja tak bertudung sebelum ini,” katanya.


Foto Rashidi Ishak Sedang Bersukan Buat Peminat ‘Cair’

Sejak bercerai dua tahun lalu, pelakon Rashidi Ishak digelar sebagai duda hot oleh sesetengah netizen terutama peminat wanita. Mana tidaknya, meskipun sudah berusia 47 tahun, namun masih segak dan muda.

Sering berkongsikan fotonya sedang bersukan, pelakon Kampung People itu mengakui memang minat menjalani kehidupan sihat terutamanya sukan larian jarak jauh.

Malah, Rashidi berkata dia begitu obses dengan aktiviti berkenaan dan menganggap hidupnya tidak lengkap tanpa bersukan. Ujar Rashidi lagi, dia pernah cuba aktiviti berbasikal namun tidak kena dengan jiwanya.

“Saya jatuh cinta dengan sukan ini dan obses, kalau sehari tak berlari rasa macam tak lengkap hidup saya.

“Sebenarnya saya pernah sertai sukan basikal tiga tahun lepas tapi ia tak bertahan dengan diri saya, ” katanya kepada mStar Online.

Fotonya bersukan membuatkan ramai wanita ‘cair’ dan memuji ketampanan pelakon itu, Rashidi berkata mereka berhak untuk memberikan apa sahaja komen.

“Hot ke? Tak ada lah. Orang nak komen, komenlah saya nak buat macam mana. Saya tak hot mana pun. Cuma Saya suka berkongsi pengalaman apabila sertai acara larian dan ramai mula DM saya bertanya tentang sukan ini,” katanya.

Sebelum ini, Rashidi mendirikan rumah tangga dengan pelakon Vanidah Imran, pada 1 Oktober 2000 namun rumah tangga mereka hanya mampu bertahan 17 tahun sahaja selepas disahkan bercerai pada Ogos 2018.


“Nama Besar, Jadi Hero Tapi Tak Boleh Mengaji Untuk Jenazah Arwah Bapa”

Sebut sahaja nama Datuk Rosyam Nor pasti ramai mengenali pelakon hebat ini sehingga digelar hero nombor satu Malaysia. Namun disebalik kejayaan sebagai pelakon, tersimpan satu kisah yang tidak diketahui ramai.

Dalam satu program temu bual baru-baru ini, Rosyam berkongsikan kisah pemergian arwah bapanya yang memberikan pengajaran paling besar buat dirinya. Rosyam mendedah penyesalan yang terbuku dihati apabila tidak dapat mengaji untuk jenazah arwah bapanya.

BACA: Walaupun 10 Minit Perjalanan, Rosyam Nor Tak Balik Kampung Beraya

“Saya tak salahkan ibu bapa kerana saya pun dibesarkan di Kuala Lumpur dan kami tidak ada sekolah agama pada ketika itu. Bila bapa saya meninggal bayangkan saya tidak boleh mengaji untuk jenazah arwah bapa saya sebab saya tak tahu mengaji.

“Saya tengok jenazah bapa saya terbujur kaku tapi saya tak boleh nak mengaji untuk jenazah arwah bapa saya,” katanya.

Tidak dapat menahan sebak ketika berkongsikan kisah tersebut, Rosyam akui terkilan namanya cukup besar di dalam industri hiburan tanah air tetapi tidak dapat mengaji untuk arwah bapanya.

“Yang saya tahu nak baca pada ketika itu hanyalah Al-Fatihah dan tiga Qul, itu sahaja dan saya merasakan betapa hinanya saya.

“Nama saya besar, saya diangkat menjadi hero nombor satu Malaysia, hero Malaya tapi bila bapa mati kau tak boleh sedekahkan,” katanya.

Namun, Rosyam berkata dia berdoa kepada Allah mahu belajar mengaji dan kemudian dipertemukan dengan seorang ustaz pada usia 45 tahun ketika penggambaran akhir filem KL Gangster 2.

“Dari situ terdetiklah di hati saya… Mak saya selalu pesan apa-apa pun doa. Saya minta pada Allah saya nak mengaji, tolonglah aku Ya Allah.

“Akhirnya Allah temukan saya ketika berumur 45 tahun dengan seorang ustaz, bukan di masjid tapi di lokasi KL Gangster,” kongsinya.


Hadiah Hebat Bernilai Sehingga RM2,000,000 Untuk Dimenangi Sempena Hari Kemerdekaan Ini!

Bersempena dengan hari Merdeka yang akan datang, OPPO akan menjalankan kempen cabutan bertuah bermula 22 Ogos sehingga 16 September 2020! Banyak hadiah eksklusif dan hebat akan menjadi hidangan utama untuk anda! Oleh itu, mari lihat apa barangan hebat tersebut!

Siapa yang tak nak kan, jika hadiah yang ditawarkan tu adalah hadiah yang dinanti-nantikan. Lagi-lagi Proton X70 yang bernilai RM95,000, kalau dapat tu memang rezeki durian runtuhlah orang kata.

Sebut pasal hadiah anda pasti nak tahu kan, apa hadiah yang ditawarkan untuk cabutan bertuah sempena bulan Kemerdekaan ini. Okey! Hadiah yang akan diberikan adalah:

Hadiah Minggu Pertama: COROS Apex 42mm yang bernilai RM1,299 untuk 10 orang pemenang

Hadiah Minggu Kedua: Seramai lima orang pemenang akan mendapat Nintendo Switch bernilai RM1,799 setiap seorang

Hadiah Minggu Ketiga: Seramai tiga orang akan dipilih sebagai pemenang bagi hadiah mingguan ketiga dengan membawa pulang GINTELL DéVano S FUNtastic yang bernilai RM2,988

Tapi sebelum anda nak rebut hadiah hebat ini ada caranya. Anda hanya perlu ikuti langkah-langkah ini sahaja:

1. Beli mana-mana telefon pintar OPPO yang terpilih antara 22 Ogos sehingga 16 September, kemudian muat turun d Aplikasi My OPPO

2. Isi borang dan muat naik resit pembelian anda di Aplikasi My OPPO

3. Setelah berjaya mendaftar, anda akan menerima nombor cabutan bertuah pada 27 Ogos, 5, 10 dan 17 September

4. Ikuti perkembangan di laman Facebook OPPO untuk pengumuman live cabutan bertuah pada 27 Ogos, 3, 10, dan 17 September pada jam 9 malam.

Ha! Sebelum kami terlupa, anda jangan lupa simpan resit asal pembelian anda untuk diberi kepada staff OPPO semasa anda ingin mengambil hadiah nanti.

Dalam masa yang sama, anda juga boleh rebut harga promosi daripada OPPO sekiranya anda membeli OPPO Find X2 dan dapatkan rebat bernilai RM300 dan percuma Enco Free (bernilai RM499). Tak kurang hebatnya, OPPO Reno3 juga kini berharga RM1,499  (Harga Asal: RM 1699).

Okey! Kalau tadi kami dah share cara-cara untuk anda beli telefon pintar terpilih sempena Hari Kemerdekaan. Kali ni kami nak share pula langkah-langkah sertai cabutan bertuah spin & win yang akan diadakan pada 22nd Ogos sehingga 16 September ini.

Bagi peraduan cabutan bertuah ini, antara hadiah yang anda akan dapat adalah Enco Free, OPPO Bagpack, Baucar RM5 KFC, Earphone dan Smart Thermos.

Ha, hebatkan hadiah yang OPPO berikan kepada anda sempena bulan kemerdekaan ini? Kalau ya hebat, apa tunggu lagi cepat-cepat lah sertai peraduan hebat ini. Tak susah pun, ikut sahaja langkah yang kami kongsikan ni.

1. Beli telefon pintar OPPO yang terpilih antara 22 Ogos sehingga 16 Sep, di mana-mana kedai OPPO yang mengambil bahagian

3. Langkah ini anda hanya perlu Spin & Win sahaja. Mudah kan?

Bagi anda yang membeli telefon pintar OPPO di kedai-kedai terpilih anda berpeluang untuk lakukan 1 kali spin & win di kedai tersebut. Jangan lupa untuk baca Terma & Syarat dulu okay!

Tapi sebelum tu, apa kata anda layan dulu kelebihan OPPO Reno4 Pro ini. Mana tahu akan jadi gadjet kesayangan anda nanti.

Fungsi AI Color Portrait dalam Foto dan Video dapat mengekalkan warna pada subjek potret dan menerapkan penapis hitam dan putih pada latar belakang untuk menghasilkan kesan yang menonjol untuk subjek.

Dapat diaktifkan dalam saringan dalam mod potret. Setelah diaktifkan, ia menggabungkan gambar asas dengan algoritma LLHDR untuk memberikan julat dinamik yang lebih baik. Fungsi ini hanya berlaku untuk kamera belakang.

Titik cahaya bokeh ditambahkan ke latar belakang secara automatik. Anda akan mempunyai potret malam semula jadi dengan titik cahaya yang mengagumkan (mod potret + algoritma malam).

Setelah memulakan rakaman, melalui algoritma pengesanan gerakan, pengesanan pintar objek bergerak dalam kotak pengecaman, melalui algoritma interpolasi untuk rakaman, video gerakan perlahan 240fps @ 720P dapat ditukar menjadi 960fps @ 720P. Kamera depan menyokong sehingga 240fps @ 720P.

Anda dapat mengambil video yang stabil, jelas dan berkualiti tinggi dalam senario yang berbeza:
· Rear Ultra Steady Video menjadikan rakaman lebih jelas (TBD).
· Gambar lebih stabil dalam senario seperti mengambil video dan streaming langsung semasa berjalan.

Pengecasan terpantas dalam julat harga telefon ini. Ia dapat mengecas sepenuhnya telefon bimbit dalam masa 36 minit.

Jadi apa tunggu lagi, jangan lupa layari laman rasmi OPPO untuk rebut peluang ini. Terjah juga Facebook dan Instagram OPPO untuk dapatkan maklumat terkini.


Mawar Rashid Kini Berhijab, Mohon Doa Agar Istiqamah

Nampaknya satu demi satu selebriti membuat keputusan untuk berhijab dan tampil menutup aurat. Terbaru pelakon Mawar Rashid mengumumkan penghijrahannya sempena Awal Muraham yang disambut baru-baru ini.

Mengumumkan berita gembira itu di Instagram semalam, Mawar yang mula mengenakan hijab pada Jumaat lalu meminta doa daripada orang ramai supaya dirinya sentiasa istiqamah dalam penghijrahannya itu.

BACA: Kandungan Masuk Trimester Kedua, Mawar Rashid Dah Berani Naik Bot

“Muharram 2, 1442. Berkat hari Jumaat, penghijrahan Mawar telah pun bermula Doakan Mawar sentiasa beristiqomah untuk sentiasa mendapat keredhaan Allah SWT. Amin,” tulisnya.

Meninjau di akaun Instagram Mawar, pelakon itu dilihat sudah berhijab sejak beberapa bulan lalu dan gambarnya tidak memakai tudung pula sudah pun dipadam sepenuhnya.

Diruangan komen, rata-rata netizen dan rakan artis gembira serta menyambut baik penghijrahannya itu. Malah, turut meluahkan rasa syukur dan mendoakan agar Mawar terus istiqamah hendaknya.


Nabila Razali Terharu Muzik Video Peluang Kedua Raih 1 Juta Tontonan

Meskipun nyanyiannya dikecam teruk sebelum ini, namun Nabila Razali sekali lagi mencatat sejarah apabila video muzik single Peluang Kedua mencapai tontonan 1 juta dalam tempoh sehari dimuat naik YouTube.

Meluahkan rasa syukur, Nabila berkata ia adalah satu pencapaian yang bermakna dalam kerjaya seninya sebagai anak seni. Malah, Nabila tidak meletakkan harapan terlalu tinggi dengan muzik video tersebut.

BACA: “Takkan 4 Minit Saya Nyanyi Semua Sumbang, Mesti Ada Yang Sedap”

“Alhamdulillah, saya terharu kerana video muzik Peluang Kedua yang dimuat naik pada Selasa lalu mencapai 1 juta tontonan dalam tempoh singkat.

“Ia mengulangi kejayaan single Pematah Hati pada 2017. Mungkin ia perkara biasa bagi penyanyi lain, tetapi satu kejayaan besar buat saya.

“Sebenarnya, saya tidak meletakkan harapan terlalu tinggi kerana lirik video yang dimuat naik pada April lalu sudah pun mencecah 12 juta tontonan” ujarnya kepada BH Online.

Menampilkan MK K-Clique sebagai hero dan rakan duet untuk single terbaharu itu, Nabila tidak menolak muzik video itu mendapat sambutan disebabkan penyanyi rap berkenaan yang menjadi kegilaan ramai wanita.

“Sudah tentu kredit bukan pada saya seorang kerana percaya MK juga menjadi faktor untuk orang ramai menonton video muzik ini berulang kali.

“MK juga memberikan kerjasama dalam mempromosikan single Peluang Kedua sejak dimuat naik,” ujarnya.


Zizan Razak Titip Pesanan Buat Bakal Suami Mira Filzah

Mendoakan yang terbaik buat pelakon Mira Filzah dan bakal suaminya, Wan Emir Astar, pelawak Zizan Razak turut menitip pesanan buat pasangan itu yang bakal melangkah ke alam perkahwinan tidak lama lagi.

Menerusi ucapan itu, Zizan mendoakan yang terbaik buat pasangan itu dan dikurniakan anak yang baik serta meminta agar mendoakan untuk dirinya.

“Kepada bakal puan Mira Filzah, saya Zizan Razak ingin mengucapkan selamat pengantin baru dan saya doakan yang terbaik untuk Mira dan juga bakal suaminya.

“Saya doakan supaya kekal hingga Jannah, mendapat anak yang baik, menjadi keluarga yang baik dan juga harmoni. Doakan juga untuk saya,” ujarnya.

Dalam pada itu, Zizan berkata dia tidak mempunyai masalah untuk hadir ke majlis perkahwinan Mira sekiranya menerima undangan.

Terdahulu, Zizan pernah digosipkan memiliki hubungan istimewa dengan Mira, bagaimanapun Mira pula mengakui tidak terikat dengan komitmen percintaan dengan mana-mana rakan artis.


Isa Khan Akui Ada Dugaan Sepanjang Bertunang

Sering berkongsikan momen bahagia di Instagram, bagaimanapun Isa Khan tidak menafikan bahawa ada dugaan yang ditempuhi sama seperti pasangan lain sepanjang proses pertunangan bersama pelakon Risteena Munim.

Menurut Isa lumrah dalam sebuah perhubungan apabila berlaku salah faham dan merajuk namun ia bukan satu isu besar. Baginya, jika tunangnya itu merajuk kerana mahukan perhatian dan tidak dapat dibandingkan dengan pengorbanan yang dilakukan Risteena untuk dirinya

BACA: Isa Khan Terima Empat Kali Kejutan Hari Lahir Dari Risteena

“Kadang-kadang ada salah faham dan merajuk. Saya tak nafikan pasal itu sebab tipu sangat. Cuma dalam hati kecil saya dah tahu Risteena macam mana dan sama juga dengan dia. Kalau dia merajuk sekalipun sebab dia sayang saya. Merajuk tu sebenarnya nak perhatian saja.

“Merajuk tu tak ada apa jika dibandingkan dengan pengorbanan yang dia dah lakukan untuk saya selama ini,” katanya kepada Astro Gempak.

Dalam pada itu, Isa berkata dia bersyukur dengan kehadiran Risteena dalam kehidupannya. Malaj tunangnya itu seorang sahaja yang boleh menjaganya dan segalanya dalam hidupnya.

“Risteena seorang yang boleh jaga saya. Dia satu-satunya. Dia juga jaga keluarga saya terutama ibu saya. Saya takda ayat untuk ‘describe’ tentang Risteena. Dia segalanya.

“Mungkin ramai tak tahu tapi saya rasai setiap momen dengan dia. Saya tak boleh bayar balik segala usaha dia untuk saya. Saya sangat bersyukur dengan kehadiran dia dalam kehidupan saya,” katanya lagi.

Isa dan Risteena bertunang pada 23 November 2019 dan dijangka bakal mendirikan rumah tangga pada tahun ini.


Ain Edruce Dedah Suami Tak Pernah Paksa Untuk Masak

Hampir lapan bulan mendirikan rumah tangga, pelakon dan pengacara Ain Edruce menyifatkan dirinya cukup bertuah apabila dikurniakan suami yang sangat memahami dan banyak membantunya menguruskan kerja rumah.

Menurut Ain, suaminya juga seorang yang sangat rajin ke dapur untuk memasak dalam menyediakan juadah harian, malah tidak pernah memaksanya untuk memasak.

“Satu yang bagus mengenai Amirul ni, dia suka masak. Bahkan, jika saya balik kerja, dia akan tanya ‘sayang nak makan apa’ sebab dia nak pergi beli barang untuk masak.

“Kalau saya balik kerja penat-penat pun, dia tak pernah paksa saya untuk masakkan untuk dia, tak ada minta saya bangun pagi sediakan makanan,” katanya kepada Astro Gempak.

Kata Ain lagi, sejak berkahwin suaminya lebih banyak memasak berbanding dirinya. Namun, Ain berkata dia tidak hanya membiarkan suaminya melakukan semua kerja rumah, tetapi mereka lakukan secara bertolak ansur.

“Sejak berkahwin, rasanya dia yang lagi banyak memasak berbanding saya. Jadi, saya tak boleh nak merungut apa-apa walau dia seorang yang tak romantik. Lebih baik saya diam sebelum dipertikai sebab saya jarang masak.

“Lagipun, saya pun suka bila dia masakkan untuk saya. Bila dia masak, saya buat kerja lain seperti mencuci. Amirul ini adalah definisi lelaki yang suka ‘give and take’,” katanya.

Ain mendirikan rumah tangga dengan ahli perniagaan, Amirul Hafiz Mustaffa pada 13 Disember 2019.


Aafiyah Buat Kek Sempena Anniversary Ke-14 Siti Nurhaliza & Datuk K

Menyambut ulang tahun perkahwinan yang ke-14 tahun hari ini, penyanyi nombor satu negara Datuk Seri Siti Nurhaliza dan suaminya, Datuk Seri Khalid Mohd Jiwa menerima hadiah istimewa daripada anak kesayangan mereka.

Menerusi Instagram, Siti berkongsikan anak perempuannya, Siti Aafiyah membuat kek sempena ulang tahun perkahwinan ibu bapanya. Siti berkongsikan video Aafiyah dibantu oleh pengasuhnya menghias kek itu sendiri.

Meluahkan rasa syukur sepanjang 14 tahun yang indah, Siti berkata Aafiyah merupakan anugerah sangat bernilai buat dirinya dan suami serta mendoakan rumah tangganya kekal hingga ke syurga.

Terima kasih anakku sayang buatkan kek anniversary ayah & ibu . Aafiyah penyeri dan anugerah sangat bernilai bagi kami.. Alhamdullillah 14 tahun yang indah .. semoga sampai ke Jannah .. aamiin ya rabb ..

A post shared by  Siti Nurhaliza Tarudin (@ctdk) on Aug 20, 2020 at 6:43am PDT

“Alhamdullillah.. Syukur. Terima kasih anakku sayang buatkan kek anniversary ayah dan ibu. Aafiyah penyeri dan anugerah sangat bernilai bagi kami. Alhamdullillah 14 tahun yang indah. Semoga sampai ke Jannah. Aamiin ya rabb…” katanya.

Video tersebut turut memaparkan keletah Aafiyah dari mula menyiapkan kek tersebut dan diberikan kepada ibu bapanya.

Diruangan komen rata-rata netizen terhibur melihat celoteh Aafiyah yang sangat bijak dan petah bercakap. Malah, ramai tidak melepaskan untuk mengucapkan tahniah buat Siti dan Datuk K yang menyambut ulang tahun perkahwinan.

Siti dan Datuk K bernikah pada 21 Ogos 2006 dan menimang cahaya mata pertama selepas 12 tahun mendirikan rumah tangga.


Nelydia Senrose Sedia Timang Cahaya Mata

Lebih setahun melayari bahtera rumah tangga dengan suami, Mohd Hafez Halimi pada April tahun lalu, pelakon Nelydia Senrose tidak tertekan apabila sering diajukan soalan mengenai zuriat.

Mengakui sudah bersedia untuk menimang cahaya mata, Nelydia berkata dia mengharapkan doa yang baik-baik daripada orang ramai agar diperkenankan impian untuk bergelar seorang ibu serta diberi rezeki zuriat.

“Kalau ada rezeki, saya memang sudah bersedia dan teringin untuk menjadi seorang ibu, cuma buat masa sekarang, belum ada rezeki. Soal anak, maut ajal semua itu ketentuan Ilahi.

“Saya akur dan reda. Mohon semua orang doa yang baik-baik agar usaha saya untuk menimang anak dipermudahkan, moga saya murah rezeki. Insya-Allah,” katanya kepada Kosmo!

Kata Nelydia lagi, dia memahami mereka yang sering bertanyakan mengenai hal zuriat kerana prihatin. Ujarnya lagi, jika diberi rezeki untuk hamil pasti dia akan kongsikan kepada umum.

“Tidak langsung. Lagi pun saya dan suami baru berkahwin sekitar setahun. Saya faham orang selalu tanya sebab mereka prihatin dengan keadaan kita.

“Kalau saya hamil nanti dan kandungan sudah kuat, pasti saya akan kongsi dengan orang ramai. Cuma buat masa sekarang, belum ada rezeki lagi,” katanya.


Kedai Emas Dirompak, Sajat Tawar Saguhati RM1,000 Kepada Saksi

Perkongsian usahawan kosmetik Nur Sajat di akaun Instagram miliknya baru-baru ini menjadi perhatian apabila memaklumkan kedai emas miliknya di Johor Bahru dirompak oleh seorang lelaki pada Jumaat lalu.

Menurut Sajat, kejadian itu berlaku terlalu pantas apabila lelaki tersebut yang berkopiah dan berbaju hitam berjaya melarikan diri selepas mencuba seutas rantai emas. Sajat turut memuat naik video CCTV memaparkan wajah lelaki berkenaan.

Pada 14/8/2020 pada pukul 3.50 petang,tersebut sebuah kisah KECURIAN di kedai emas @nsjewelleryjb .. . . musim2 PKP sekarang ini,memang ramai yang terdesak mahukan wang secara mudah,sanggup buat kerja jenayah tanpa berfikir panjang,Nampak jer pakai kopiah bagai,tapiiiii pencuri!!! . . . Kesian pada staf saya,trauma dengan kejadian ini,dah lAh beliau sedang mengandung anak pertama,dapat pulak kejadian ini terhadap beliau.. . . Kepada mereka yg mengenali individu (penjenayah pukimak anak haram ini) , silalah beri kerjasama kepada polis atau boleh DM sy sendiri atau whatsapp. 0199622758 0199622758 0199622758 . . Sesiapa yg dapat memberi maklumat, membantu dan mengenalpasti individu tersebut, sy akan berikan saguhati berjumlah wang ringgit (RM1000++) kpd mereka yg berikan maklumat.kami di maklum kan penjenayah ini sedang blegar legar di kawasan JOhor Bahru. . . Sy prihatin dalam mberikan maklumat ini supaya peniaga2 lain, dan kedai emas diluar sana supaya lebih peka dgn individu ini yg telah berlaku di kedai emas sy. . . Pihak polis kini sedang menjalankan siasatan terhadap perkara ini, diharap smua dapat mberikan kerjasama dalam membanteras jenayah. Jenayah membawa padah. . . WE CARE EACH OTHERS??????

A post shared by  Nur Sajat (@nursajat23) on Aug 19, 2020 at 4:53am PDT

Sajat berkata ketika ini ramai yang terdesak lebih-lebih lagi ramai yang terjejas susulan PKP sehingga sanggup melakukan jenayah untuk mendapatkan wang dengan cara mudah.

Dalam pada itu, Sajat turut menawarkan wang saguhati sebanyak RM1,000 bagi mereka yang dapat memberi maklumat atau mengenalpasti identiti individu berkenaan. Tambah Sajat, ekoran kejadian itu kakitangannya berdepan trauma.

Difahamkan, suspek masih berlegar-legar di kawasan Johor Bahru dan Sajat merayu orang ramai agar memberikan maklumat kepada pihak berkuasa serta menasihatkan kepada peniaga emas diluar sana agar lebih berhati-hati.

“Saya prihatin dalam memberikan maklumat ini supaya peniaga-peniaga lain dan kedai emas di luar sana lebih peka dengan individu ini.

“Pihak polis kini sedang menjalankan siasatan terhadap perkara ini, diharap semua dapat memberikan kerjasama dalam membanteras jenayah. Jenayah membawa padah,” katanya.


"Kalau Saya Buat Tema Bollywood Nanti Ada Yang Mengamuk Tak?"

Berikutan isu Mira Filzah diserang netizen apabila menyarungkan pakaian pengantin wanita masyarakat India, Ernie Zakri hari ini berseloroh jika beliau mengenakan pakaian tersebut untuk majlis perkahwinanya bakal menimbulkan perdebatan netizen.

Kalau nnt I buat tema Bollywood utk wedding, ada yang mengamuk tak? ?

“Jika nanti saya buat tema Bollywood untuk majlis perkahwinan, ada yang mengamuk tak? Takut digelar ‘cultural appropriation’. Persoalan saya, kenapa harus merumitkan perkara yang tidak wujud sebelum ini? Saya tanya saja mengenai tema Bollywood itu, bukan pasti nak buat,” katanya.

Tidak bersetuju dengan reaksi netizen dengan isu terbabit, Ernie berkata, perkara itu tidak sepatutnya menjadi bahan perdebatan kerana sebelum ini sudah ramai mengenakan pakaian traditional tersebut dan tidak menjadi persoalan.

Terdahulu Mira tampil memohon maaf mengenakan pakaian traditional itu sebagai konsep penggambaran produk kanta lekap selepas seorang individu menyifatkan beliau mengekploitasi budaya India untuk keuntungan. (rtky/w)


“Saya Peminat Setia Filem Hindustan, Tiada Niat Timbulkan Isu”

Baru-baru ini, foto yang dikongsikan oleh Mira Filzah menjadi perhatian ramai di media sosial apabila tampil menyarung pakaian tradisional pengantin wanita masyarakat India.

Namun, ada netizen yang kurang senang dengan tindakan Mira sehingga menuduh pelakon itu mempergunakan serta mengeksploitasi pakaian tradisional kaum India demi mengaut keuntungan.

Tiada niat untuk mencetuskan sebarang isu, Mira berkata tema itu adalah satu daripada konsep penggambaran produk kanta lekap, malah dia juga merupakan peminat filem dan lagu Bollywood.

“Sebenarnya, untuk penggambaran produk LA Vue Lens ini ada pelbagai konsep. Baru konsep ini yang saya muat naik di Instagram. Kebetulan saya diberi pilihan daripada pengasas produk ini, Bee Ramza untuk pilih konsep apa saya nak buat.

“Jadi, saya memilih Bollywood sebab saya memang peminat setia filem dan lagu Hindustan sejak kecil lagi. Malah, saya juga suka buat video ‘miming’ lagu Hindustan. Dalam hati teringin sangat nak pakai pakaian Bollywood. Tapi untuk apa?

“Disebabkan itu, apabila ada peluang, saya cakap pada Bee teringin nak pakai satu set Lehenga dengan aksesori. Saya tak terfikir pun perkara ini akan menimbulkan isu sebegini. Niat saya adalah untuk suka-suka dan minat saya,” katanya kepada Harian Metro.

Enggan memanjang isu tersebut, Mira memohon maaf jika perkara itu mengguris mana-mana pihak. Bagaimanapun, Mira berkata rakyat kita terdiri dari pelbagai bangsa dan sebelum ini tiada masalah timbul jika selebriti menggayakan pakaian tradisional kaum lain.

“Saya minta maaf kalau ada terasa. Tetapi, pada pendapat saya, di Malaysia ada pelbagai bangsa dan budaya. Semua orang pun saya tengok tak ada masalah perkara ini macam bertukar-tukar pakaian.

“Saya pun ada tengok beberapa selebriti yang pakai pakaian ini untuk majlis malam berinai, saya ada juga ada nampak orang India memakai baju kurung begitu juga ada masyarakat Melayu yang memakai cheongsam.

“Sekali lagi kalau ada yang terasa saya minta maaf. Tidak ada apa-apa niat pun untuk mengaut keuntungan daripada itu dan ini dan sebagainya,” katanya.


Rai Ulangtahun Perkahwinan, Izreen Azminda Tunjuk ‘Sweet’ Nyanyi Bersama Suami

Meraikan ulang tahun perkahwinan mereka yang ketiga baru-baru ini, pelakon Izreen Azminda dan suaminya, Ude Wahid menyambut dengan secara bersederhana namun cukup bermakna.

Menerusi perkongsian di Instagram, Izreen dilihat memuat naik video romantis menyanyikan lagu Kau Segalanya bersama suami tersayang. Turut kelihatan Ude bermain piano sambil memangku anak mereka .

Abaikan suara yg so so tu.. Kami bukan penyanyi habaq Awai2 ? (sekali skala takpa kot no ?)

A post shared by  I.Z.R.E.E.N A.Z.M.I.N.D.A (@izreen.azminda) on Aug 9, 2020 at 4:56am PDT

Diruangan komen, rata-rata netizen memuji pasangan itu tetap kekal romantis meskipun sudah tiga tahun mendirikan rumah tangga serta mendoakan kebahagiaan mereka berdua agar kekal untuk selama-lamanya.

Izreen Azminda telah selamat mendirikan rumah tangga bersama pemuzik Ude Wahid pada 8 Ogos 2017 dan kini dikurniakan seorang cahaya mata, Aaron Ibrahim yang kini berusia satu tahun.


Abby Abadi Anggap ‘Tak Pelik’ Jumpa Lipas Dalam Peti Ais

Baru-baru ini hangat diperkatakan mengenai perkongsian seorang pengunjung resort milik Datuk Seri Aliff Syukri yang didakwa kotor dan tidak selamat untuk didiami. Individu itu mendakwa menerima ugutan selepas mengkritik tempat penginapan Sugeh Hill Resort.

Tidak hanya berdiam diri, Aliff dilihat memuat naik rakaman litar tertutup CCTV memaparkan kelakuan pengunjung itu yang tidak menjaga etika.  Malah, Aliff turut menjelaskan apa sebenarnya yang berlaku serta menjawab dakwaan pengunjung itu.

Susulan itu, ramai netizen mengecam Aliff yang sepatutnya memohon maaf dan memperbaiki mutu perkhidmatan di resort tersebut serta tidak berterusan mencari kesalahan pengunjung.

Perkara itu turut mendapat reaksi daripada pelakon Abby Abadi yang berkongsikan video yang dimuat naik oleh Aliff Syukri. Bagaimanapun, netizen mendakwa pelakon itu seolah menyokong usahawan berkenaan.

Abby turut mempertikaikan pengunjung berkenaan yang menularkan isu itu hingga kelihatan seperti nak menjatuhkan perniagaan orang.

Turut mengulas mengenai dakwaan pengunjung itu yang terjumpa lipas dalam peti ais, Abby berkata peti ais rumah sendiri pun kadang-kadang ada lipas dan ia bukan sesuatu yang pelik.

Bagaimanapun di ruangan komen, Abby menjelaskan bahawa dia hanya berkongsi pendapat tentang sikap sesetengah pelanggan dan bukannya menyokong mana-mana pihak.  Apa pun diharap isu itu akan diselesaikan dengan baik.


“Takkan 4 Minit Saya Nyanyi Semua Sumbang, Mesti Ada Yang Sedap”

Sebelum ini hangat diperkatakan apabila tular nyanyian Nabila Razali yang ‘terkucil’ ketika menyanyikan lagu Peluang Kedua secara langsung sehinggakan rata-rata netizen mempersoalkan kemampuan vokal penyanyi itu.

Cuba sedaya upaya bangkit selepas dikritik teruk, namun Nabila akui kecewa susulan kejadian itu. Ujarnya, ia merupakan isu besar kerana dia tidak merancang untuk menyanyi seperti itu apatah lagi pertama kali membawakan lagu tersebut secara langsung.

BACA: Nabila Razali Terima Hati Terbuka Jika Lagunya Layak Ke AJL

“Saya bangkit semula selepas apa yang jadi. Sejujurnya saya memang down sangat-sangat dan saya perlukan satu hari untuk bangkit dan bekerja semula.

“Bagi sesetengah orang, mungkin mereka memandang perkara itu remeh kerana mereka anggap saya dah biasa nyanyi seteruk itu.

“Tapi bagi saya ia merupakan isu besar sebab saya tidak rancang untuk menyanyi seperti itu dan ia merupakan pertama kali saya menyanyikan lagu itu secara langsung,” katanya kepada Media Hiburan.

Dalam pada itu, Nabila meluahkan rasa syukur kerana masih ramai yang menyokongnya. Ujarnya, jika diberi peluang untuk mempersembahkan lagu itu dipentas besar, dia akan mempersiapkan diri dan perbaiki mutu nyanyian.

“InsyaAllah jika diberikan kesempatan kenapa pula tidak. Jadi, saya perlulah persiapkan diri saya. Ini merupakan cabaran sebagai anak seni. InsyaAllah saya akan perbaiki lagi selepas ini.

“Apa pun yang terjadi janganlah cari yang silap je. Takkanlah 4 minit saya nyanyi semuanya sumbang. Mesti ada satu dua bahagian yang sedap,” katanya.


Sempena Hari Lahir, Intan Najuwa Kongsi Rezeki Dengan Anak-Anak Yatim

Tidak seperti kebiasaan, tahun ini Intan Najuwa menyambut ulangtahun kelahirannya yang ke 23 secara sederhana dengan hanya makan malam bersama teman rapat beliau pada 18 Ogos yang lalu.

BACA: Kongsi Foto Mesra, Intan Najuwa Dah Berbaik Dengan Bekas Tunang?

“Tidak ada makan malam mewah, hanya makan malam yang sederhana dengan manusia kegemaran saya. Muka baru balik penggambaran, kepenatan dan barai. Jubah tu main sarung je”

“Alhamdulillah, secara rasmi saya dah 23 tahun. Saya sangat gembira dan diberkati. Semoga cepat kahwin dan dilimpahkan rezeki, Amin,” kongsinya di Instagram ketika menyambut hari jadinya.

Dalam pada itu Intan juga sempat berkongsi rezeki dengan anak-anak di Baitul Lathofah bersempena menyambut ulangtahun kelahirannya itu. Bagaimanapun diatas kekangan masa di set pengambaran, Intan tidak dapat hadir bersama.

“Anak-anak saya yang cantik di Baitul Lathofah. Saya minta maaf tidak dapat datang hari ini kerana ada penggambaran. Tetapi saya berjaya memberikan sesuatu yang istimewa untuk anda semua pada hari jadi saya!,” kongsinya. (rtky/w)


"InsyaAllah Zain Setia Walaupun Saya Dah Kerepot"

Perbezaan 12 tahun dengan suami, Zain Saidin, Rozita Che Wan kadang kala geram apabila sering menerima komen mengatakan hubungan mereka seperti mak dan anak. Namun Che Ta enggan terlalu melayan perasaan dan lebih selesa memilih untuk menyekat sahaja komen yang keterlaluan di media sosial.

“Jika saya muat naik gambar bersama Zain, adalah komen cakap seperti kakak dan adik. Lebih sadis, cakap macam mak dan anak. Kalau difikir serius memang geram, tetapi saya tak terlalu larut dengan komen sebegitu. Cara saya senang, komen keterlaluan, disekat sahaja”

Kongsinya Che Ta lagi, memikirkan usia Zain 50 tahun dikala beliau menginjak usia 60 tahun nanti, beliau berasa terkedu tetapi baginya kasih sayang itu bukan berdasarkan fizikal semata tetapi terletak pada hati masing-masing.

“Terkedu juga saya memikirkannya. Cuma saya selalu ingat kasih sayang bukan berdasarkan fizikal, tetapi lebih kepada hati. Walaupun sudah ‘kerepot’, insya-Allah moga Zain akan terus setia. Lelaki jika main kayu tiga, tak perlu tunggu isteri sudah tua atau sebaliknya,” katanya.

Untuk pengetahuan Che Ta pernah mendirikan rumah tangga dan dikurniakan dua cahaya mata lelaki, bagaimanapun berpisah. Kemudiannya, berkahwin semula dengan Zain pada Disember 2013 dan dikurniakan cahaya mata perempuan, Aaisyah Dhia Rana. (rtky/w)


Dr Sheikh Muszaphar Bakal Timang Kembar Lelaki & Perempuan

Umum mengetahui usahawan negara, Datuk Dr Sheikh Muszaphar Shukor dan isterinya Dr. Halina yang bakal menimang cahaya mata ketiga mereka tidak lama lagi. Lebih manis pasangan itu bakal dapat anak kembar lagi

Terbaru, menerusi perkongsian di Instagram, Dr Sheikh berkongsikan momen menggembirakan apabila mereka bakal menimang kembar sepasang, bayi lelaki dan perempuan.

BACA: Isteri Hamil 13 Minggu, Dr Sheikh Muszaphar Bakal Dapat Kembar Lagi

Pic – Antenatal Scan today Alhamdulillah – it’s a pair . A Boy and A girl . Truly excited … Dr Halina is 22 weeks pregnant now . Still a long way to go … Do pray for her well being Everyone . Amiinn …. Love As Always … PS – The twins are laying side by side . ?

A post shared by  Dr Sheikh Muszaphar Shukor (@drsheikhmuszaphar) on Aug 19, 2020 at 1:25am PDT

Dalam entri tersebut, Dr Sheikh turut berkongsikan  gambar imbasan kandungan memaparkan jantina lelaki serta perempuan. Difahamkan, usia kandungan anak kembarnya itu sudah memasuki bulan keenam.

Dalam pada itu, Dr Sheikh turut memohon kepada orang ramai untuk mendoakan kesejahteraan isterinya serta anak dalam kandungan dan dipermudahkan proses kehamilan.

Diruangan komen, rata-rata netizen turut teruja dengan berita tersebut serta tumpang gembira. Malah, netizen juga mengatakan pasangan itu bakal mempunyai tiga anak lelaki dan tiga anak perempuan selepas ini.


Balu Abam Bocey Dituduh Tak Sedih Dengan Kematian Suami

Hampir enam bulan pemergian suaminya, Allahyarham Abam Bocey, balu arwah iaitu Siti Nur Hidayah meluahkan rasa terkilan apabila ada pihak mendakwa dia seolah tidak pernah bersedih di atas kehilangan suami tercinta.

Namun, Hidayah tidak terkesan dengan kata-kata negatif tersebut kerana tiada siapa tahu tentang perasaan sebenar yang perlu ditanggungnya. Malah, dia masih berpegang pesanan suaminya supaya tidak mengendahkan kata-kata orang.

BACA: Hidayah Kecewa Ali Puteh Tak Beritahu Letak Batu Nisan Di Pusara Abam

“Ada orang berkata aku tak sedih dengan kematian suami. Tak mengapalah, cakaplah apapun, Allah maha mengetahui segalanya.

“Ingat lagi pesan arwah suami ‘sayang, biarlah apa pun orang nak kata kita, mereka bukan bagi kita makan, janji kita dengan cara kita, jangan berhenti berdoa Allah sentiasa ada bersama kita,” luahnya.

Dalam pada itu, Hidayah berkata mungkin orang di luar sana tidak melihat kesedihan sebenar yang dirasainya kerana perkara itu tidak perlu ditayangkan kepada umum.

“Kesedihan tak perlu ditunjuk-tunjuk. bersedih (selain takut kerana Allah), tidak diajarkan dalam agama. Bahkan kita banyak menemui ayat mahupun hadis yang melarang kita untuk bersedih,” katanya.

Pada 10 Februari lalu, Abam atau nama penuhnya, Syed Umar Mokhtar Syed Mohd Ridzuan, 32, meninggal dunia di kediamannya di Gombak akibat demam panas.

Nuridayah dan Abam mendirikan rumah tangga pada 2017 dan mereka dikurniakan seorang cahaya mata lelaki, Syed Uthman Hamzah kini berusia 11 bulan.


Almy Nadia Demam, Anak Sulung 5 Tahun Ganti Jaga Adik-Adik

Meskipun anak sulungnya baru berusia lima tahun, pelakon Datin Almy Nadia meluahkan rasa syukur anak perempuannya itu, Nur Afrina Arianna sudah boleh diharap untuk menjaga adik-adiknya ketika dia tidak sihat.

Menerusi perkongsian di Insta Story Almy berkata anaknya itu telah mengganti tempatnya untuk menjaga dirinya dan dua orang adik yang sama-sama tidak sihat.

“Nasib ada dia, bersyukur sangat! Walaupun umur lima tahun, dia ganti tempat mama dia jaga mama dengan adik-adik.

“Boleh diharap bila mama sakit demam, adik-adik sakit, dia lah yang jaga kami bila papa kerja. Sayang kakak,” kongsinya di Instagram Stories.

Almy turut berkongsikan rakaman video anaknya itu meletakkan koolfever di dahi serta gelagatnya sedang khusyuk menyuap adiknya makan bubur.

Dalam pada itu, suami Almy iaitu pelakon Datuk Fizz Fairuz turut kagum melihat sikap Afrina yang sudah boleh menjaga keluarga.

“Besar dah kakak, dah boleh jaga keluarga. Siap bagi ubat tau hahaha,” tulisnya.

Almy dan Fizz mendirikan rumah tangga pada 2014 dan dikurniakan tiga cahaya mata perempuan, Nur Afrina Arianna, 5, Nurr Afrina Aurora, 4, Nur Afrina Ayra, 2 dan seorang anak angkat, Nur Afrina Darwisyah, 11.


Untunglah Dapat Rumah Moden Yang Semi-Furnished Dengan Harga Di Luar Jangkaan!

Bila bercakap bab rumah ni, mesti anda terbayang rumah yang cantik, lengkap dengan kemudahan dan fasiliti yang CUN, kawasan untuk ootd lepas tu angan-angan anda tu termati gara-gara fikir bab harga rumah kan?

Relax! Anda boleh sahaja dapat rumah idaman anda tu dengan harga yang di luar jangkaan. Kali ni kami nak share rumah siap semi-furnished dengan bayaran ansuran RM1,450* sebulan jer! Bagi geng-geng muda atau yang dah bekerja di usia yang muda tu memang sesuai lah duduk di sini. Lagi-lagi yang rancang nak kahwin, memang untunglah.

Okay,sekarang biar kami jelaskan apa tu duduk? duduk ni sebenarnya jenama baru daripada EcoWorld.

duduk ni ada 2 projek, iaitu HUNI D’ Eco Ardence yg bertempat di Setia Alam dan SE.RUANG D’ Eco Sanctuary yang bertempat di Selatan Kota Kemuning. Kedua-dua projek ni bertempat di mana segala kehendak dan keperluan anda boleh dapat di sini, seperti kedai runcit, pusat 3S, pusat membeli belah, bank, farmasi, klinik, hospital, sekolah, tempat lepak-lepak untuk ootd dan banyak lagi lah!

Bila langkah sahaja kaki masuk kawasan ni, anda mesti terpegun dengan susun atur yang ada dalam kawasan rumah idaman anda ni. Lengkap dengan 3 bilik tidur dan 2 bilik mandi. Kali tu sanak saudara datang rumah pun dah selesa.

Bab parking kereta memang anda dah tak perlu berebut dengan pasangan anda dah. Ambil jer sorang satu. Mudah kan?

3. Tak Perlu Susah Payah Beli Perabot Rumah, Separa Berperabot Telah Disediakan

Ha! ini part yang paling anda nak dengar kan. Masuk jer rumah di duduk ni, tak perlu nak beli dan angkut barang banyak-banyak masuk rumah. Sebab duduk ni datang dengan separa berperabot seperti kabinet dapur, pemanas air, lampu dan kipas, aircond, mesin basuh 2 in 1 dengan pengering dan banyak lagi. Dengan tu, anda pun tak lah habis duit beli kelengkapan rumah lagi!

Mudah dan cepat bila anda duduk di sini. Tak perlu nak bawa kereta jauh-jauh untuk ke bandar, sebabnya kawasan ini bersambung dengan lebuhraya dan yang paling best cepat sampai di destinasi bila semuanya dipermudahkan.

Biar betul?! Bila semua dah lengkap dengan apa yang anda inginkan, bab bayaran tak perlu risau. Yang paling penting berbaloi dengan kawasan yang anda duduk. Ni lah peluang untuk anda duduk di sini.

Ha! Bestkan kalau dapat duduk di sini, semua ada, tak perlu fikir banyak dah. Jom jemput duduk sekarang! Anda boleh terus walk-in di Galeri EcoWorld yang terletak di Eco Ardence, Setia Alam dan Eco Sanctuary, Selatan Kota Kemuning.

Untuk maklumat lanjut, anda boleh terus layari https://bit.ly/duduk_RotiKaya atau layari Facebook sekarang.


“Walau Kahwin Orang Kaya, Wanita Kena Berdikari Tak Harap Duit Suami”

Usia sudah mencecah 31 tahun, pelakon Jasmine Suraya mendedahkan dia kini dalam proses berkenalan dengan seorang jejaka. Bagaimanapun, dia enggan mendedahkan identiti jejaka yang berjaya mencuri hatinya.

Masih dalam proses berkenalan, Jasmine berkata dia tidak tergesa-gesa untuk menamatkan zaman bujang kerana baginya setiap wanita perlu stabilkan kewangannya terlebih dahulu.

“Buat masa sekarang jodoh tu agak jauh sikit. Kami masih dalam proses perkenalan lagi. Saya pun tak tergesa-gesa dalam hal ini. Bagi saya apa yang penting bagi seorang wanita adalah dia perlu ada kewangan sendiri.

“Walaupun kahwin dengan orang kaya, dia kena berdikari bukan semata-mata bergantung dengan duit suami,” katanya kepada Astro Gempak.

Dalam pada itu, Jasmine berkata dia menginginkan seorang lelaki yang matang untuk menjadi ketua keluarga serta memahami cara kerjanya sebagai seorang selebriti.

“Saya senang ja. Kalau dah berkenan, serasi dengan saya, apa salahnya terus berkahwin.

“Lelaki itu kena jadi seorang yang matang. Dia kena faham dengan cara kerja saya yang tak menentu ini. Bukan selalu boleh jumpa,” katanya lagi.


Hael Husaini, Dayang Nurfaizah Bakal Bertunang?

Timbul dakwaan bakal mengikat tali pertunangan dengan penyanyi Dayang Nurfaizah dalam tempoh terdekat ini, Hael Husaini bagaimanapun menafikan gosip tersebut.

Memetik laporan Harian Metro, Hael yang kelihatan cukup berhati-hati menjawab dakwaan itu enggan memberikan komen lanjut serta menyifatkan ianya soalan bahaya.

“Tak ada, tak ada. Belum lagi. Saya tak nak jawab. Tiada komen, bahaya soalan ini (berkaitan pertunangan dengan Dayang).

“Insya-Allah, kalau ada rezeki dengan sesiapa yang sudi dan sampai jodoh, saya bertunang,” katanya kepada Harian Metro.

Menurut Hael, dia masih menunggu jodoh, sama seperti kebanyakan rakan-rakan bujangnya yang lain.

Terdahulu, Hael mengakui Dayang Nurfaizah merupakan wanita paling rapat dengannya serta menyerahkan soal jodoh mereka kepada Tuhan apabila ramai peminat mengharapkan pasangan ini ke jinjang pelamin.


"Saya Layankan Saja Kerenah Isteri Ketika Hamil"

Berita kehamilan Fazura rata-rata menggembirakan semua orang. Kini memasuki tujuh bulan usia kehamilan, Fattah Amin mengakui beliau banyak membacakan surah Yusuf dan Mariam buat anak sulungnya.

BACA: Fattah Amin Kena ‘Tempias’ Kehamilan Fazura, Asyik Nak Makan Manis

Memahami perubahan emosi isterinya yang kini sarat hamil, Fattah memberitahu beliau banyakkan bersabar serta melayan sahaja kerenah dan kemahuan isterinya dan cuba berada disisi isterinya setiap masa.

“Antara surah yang saya baca adalah surah Yusuf dan Mariam, Insya-Allah, saya percaya akan kebaikan membaca surah-surah ini kepada bayi dalam kandungan”

“Saya faham, tentu wanita yang sedang hamil mengalami perubahan dari segi mood mereka, begitu juga isteri saya. Tetapi, sebagai suami, saya perlu banyak bersabar dan sentiasa berada di sisi dia, layankan sahaja kerenahnya,” katanya.

Malah kata Fattah, akhir-akhir ini juga beliau banyak meluangkan masa bersama isterinya itu selepas pulang dari kerja. Pasti ramai yang tidak sabar menantikan Fattzura Junior yang bakal lahir nanti kan?. (rtky/w)


"Saya Juga Pernah Dihina Kerana Status Janda"

Biarpun peredaran masa yang semakin moden, memegang status janda bukanlah mudah. Sebagai ibu tunggal kepada enam anak, Amelina mengakui turut pernah dihina oleh orang ramai yang memandang rendah terhadapnya.

“Jangan pandang kami sebelah mata. Saya juga pernah melalui situasi itu apabila dihina hanya kerana berstatus janda anak ramai. Tetapi apa yang ramai tidak tahu golongan seperti saya sangat tabah mengharungi kehidupan”

Walaupun ramai beranggapan wanita bersatus janda anak ramai bukanlah pilihan yang terbaik untuk dijadikan isteri namun bagi Amelina, jika wanita tersebut mampu menguruskan kehidupan mereka maka anak-anak bukanlah bebanan.

“Anak yang ramai itu bukan suatu bebanan tetapi itulah sebenarnya yang memartabatkan kedudukan kami. Sebagai seorang yang pernah melaluinya saya tidak nafikan, pada peringkat awal bukan sesuatu yang mudah. Memang perit, tetapi percayalah Allah sentiasa mendengar doa kita”

“Soal bebanan, saya yakin kalau wanita itu sendiri boleh uruskan anak dan keluarga sejauh mana sangat dia akan susahkan orang lain. Percayalah, wanita seperti ini lebih kuat daripada apa yang kita tahu,” jelasnya. (rtky/w)


"Selagi Tidak Sahih, Kami Tidak Kongsi"

Selamat melangsungkan pertunangan beberapa hari lalu, Ernie Zakri memberitahu mereka selesa memilih untuk tidak menjaja kisah percintaan mereka kepada umum selagi tidak mempunyai ikatan yang sah.

“Saya dan Syamel mempunyai prinsip sama iaitu selagi tidak sahih, kami tidak akan berkongsi apa-apa. Bagi kami, soal percintaan biarlah hanya kami dan keluarga sahaja yang patut tahu”

“Disebabkan itu, kami lebih selesa memberitahu kepada semua pihak hubungan sebagai kawan. Selepas beberapa tahun berkawan rapat, kami memutuskan membawa hubungan ini ke fasa seterusnya, tahun lalu”

Selain itu, Ernie turut mendedahkan bakal melancarkan lagu baru mereka yang akan dilancarkan pada hari bahagia mereka. Lagu ciptaan bersama Syamel itu menceritakan kisah pencintaan mereka yang dirahsiakan sebelum ini.

“Lagu sudah ada dan ia adalah hasil ciptaan saya dan Syamel. Cuma, kami belum berbincang mengenainya dengan lebih lanjut. Jika boleh, kami mahu lagu ini dilancarkan pada hari perkahwinan”

“Memandangkan dua lagu sebelum ini liriknya banyak yang sedih, kali ini saya mahu lagu yang ‘sweet’,” kongsinya kepada Berita Harian Online mengenai lagu baru mereka yang bakal dilancarkan. (rtky/w)


Ernie Zakri, Syamel Dah Ada Lagu Kahwin Sendiri

Mengejutkan ramai pihak apabila selamat mengikat tali pertunangan pada Sabtu lalu, Ernie Zakri mendedahkan bahawa dia dan tunangnya, Syamel bakal mengabdikan kisah percintaan mereka dalam sebuah lagu istimewa.

Menurut Ernie, lagu cinta mereka itu juga dirancang untuk diterbitkan pada hari majlis perkahwinan mereka nanti. Bagaimanapun lagu tersebut masih dalam perancangan lagi.

“Memang ada juga perancangan daripada pihak Syamel sendiri. Kalau nak terbitkan lagu itu mungkin sewaktu hari perkahwinan.

“Tengoklah macam mana, kalau sempat kami buat. Lagunya sudah ada, cuma, belum betul-betul duduk berbincang lagi. Kalau dapat terbitkan waktu hari perkahwinan nanti pun seronok juga,” katanya kepada Astro Gempak.

Ernie berkata lagu duet itu dihasilkan oleh mereka berdua bersama-sama. Katany lagi, lagu tersebut akan menceritakan kisah percintaan yang disimpan rapi sebelum ini.

“Kalau dulu lagu sedih-sedih, tapi lagu itu nanti lebih kepada cerita yang sweet sahajalah,” katanya.

Sebelum ini, Ernie dan Syamel mengikat tali pertunangan dalam satu majlis yang diadakan secara tertutup pada 15 Ogos lalu. Pasangan ini merancang untuk mengadakan majlis perkahwinan awal tahun depan.


Ain Edruce Akui Tak Merancang Untuk Dapatkan Zuriat

Hampir lapan bulan mendirikan rumah tangga dengan jejaka pilihan hati pada Disember tahun lalu, pelakon dan pengacara Ain Edruce mengakui dia tidak terlepas diasak dengan pertanyaan mengenai soal menimang cahaya mata.

Menurut Ain, dia tidak merancang namunbersyukur andai dikurniakan rezeki anak dalam masa terdekat. Bagaimanapun, jika belum lagi diberikan rezeki menimang cahaya mata dia akan fokus dengan kerja.

“Bila belum kahwin, tanya bila nak kahwin, dah kahwin..baru dua bulan ni dah tanya ‘dah ada ke belum?’. Memang normal orang bertanya hal anak ya? Kena sediakan jawapan siap-siaplah dalam telefon (seloroh).

“Setakat ini, bercakap mengenai menimang cahaya mata, saya tidak ada rasa macam nak merancang (keluarga) ke apa. Kalau dapat (mengandung) tu alhamdulillah,” katanya kepada Astro Gempak.

Kata Ain lagi, dia menyerahkan soal zuriat kepada ketentuan daripada-Nya sahaja. Ujarnya lagi, dia juga bimbang memandangkan kini sibuk dengan aktiviti perlumbaan.

“Kalau tak ada (bayi), saya boleh fokus dengan aktiviti perlumbaan. Rasanya orang tahu yang saya sekarang ini racing untuk Toyota.

Ain mendirikan rumah tangga jejaka pilihan hati yang juga ahli perniagaan, Amirul Hafiz Mustaffa pada 13 Disember 2019.


Naim Daniel Lupa Diri Selepas Menang AJL?

Diangkat sebagai Juara Lagu, Anugerah Juara Lagu (AJL) Ke-34 pada Februari lalu, timbul cerita tak sedap didengar mengenai pelakon dan penyanyi Naim Daniel yang didakwa lupa diri dan sukar dihubungi.

Naim juga dikatakan tidak memberikan respon apabila ada pihak ingin mengundang menjayakan sesi fotografi. Tampil menjelaskan perkara itu, Naim berkata dia terlalu sibuk hinggakan panggilan ibunya juga tidak dijawab.

BACA: Naim Daniel Suka Duduk Dalam Bilik, Elak Bergaduh Dengan Ibu

“Saya minta maaf jika ada sesiapa merasakan saya mula lupa diri. Minta jauh daripada sikap tak sedar diri. Saya bukannya ‘kekwat’, cuma terlalu sibuk hingga terlupa membalas pesanan dihantar. Ada masa, panggilan telefon ibu sendiri pun tidak sempat dijawab.

“Insya-Allah, saya tiada masalah menjayakan sesi temuramah atau sesi fotografi. Lagi pun sudah lama saya tak berkesempatan menjayakannya kerana sibuk memberi tumpuan kepada dunia muzik.

“Ada kala saya perasan pesanan dihantar dan memang berhasrat mahu membalasnya. Cuma, apabila sibuk dengan kerja, terlupa mahu membalas. Lagipun, apabila sudah terlalu sibuk, saya tak dapat memenuhi kehendak semua orang, apa lagi pesanan masuk pula terlalu banyak,” katanya kepada BH Online.

Meskipun sudah meraih kejayaan besar di AJL namun Naim berkata dia tidak pernah merasakan dirinya hebat. Ujarnya, dia berusaha keras untuk keluarga dan tidak mungkin dia mahu memburukkan namanya.

“Jika sudah lupa diri tentulah pelbagai cerita negatif keluar selepas AJL, tetapi Alhamdulillah, saya masih berpijak di bumi. Seperti yang pernah dikatakan, saya berusaha keras untuk keluarga. Jadi, tak mungkin saya mahu menjejaskan periuk nasi.

“Sebagai seorang artis, kejayaan diraih ini bukan atas usaha saya seorang, sebaliknya jika tiada sokongan peminat dan media, tak mungkin saya peroleh kesempatan ini,” katanya.


“Bila Customer Complaint, Minta Maaf Bukan Salahkan Balik”

Baru-baru ini hangat diperkatakan mengenai perkongsian seoran pengunjung resort milik usahawan kosmetik Datuk Seri Aliff Syukri yang didakwa kotor dan tidak selamat untuk didiami. Malah, individu itu mendakwa mendapat layanan buruk sebagai pengunjung.

Perkara itu turut mendapat perhatian bekas pekerja usahawan tersebut iaitu Melati Abd Ghani yang berkata tindakan untuk berlawan dengan menyalahkan semula pelanggan resort adalah tidak wajar.

BACA: Beri Layanan Buruk Pada Pengunjung, Resort Aliff Syukri Didakwa Kotor

Katanya lagi, sebagai pemilik resort jika ada pengunjung yang membuat aduan sepatutnya minta maaf serta perbaiki lagi mutu perkhidmatan dan bukan mencari salah mereka semula.

“Ni bodoh punya orang, dah memang tempat ko kotor, customer complaint. Lepas tu ko nak salahkan customer dah kenapa? Customer is right.

“Bila customer complaint mintalah maaf dan perbaiki, bukan salahkan customer. Adui macam mana punya mentalitilah,” tulisnya.

Melati seolah menyindir bekas majikannya itu kononnya tidak terkesan dengan kata-kata netizen tetapi baru seorang pengunjung buat aduan dah melatah.

“Sudah-sudahlah tu cakap tak terkesan dengan kata-kata netizen tapi baru seorang customer complaint dah bitter.

“Belajarlah yang ada pada orang lain lebih hebat dari dir kita, terima pendapat orang lain, turunkan ego. Sudah-sudahlah tu bangga diri,” tulisnya.

Tidak cukup setakat itu, Melati dilihat sedikit demi sedikit membongkar sisi gelap yang berselindung di sebalik nama usahawan itu.

Dalam pada itu, Melati mengatakan ianya normal bagi kanak-kanak berlari-lari. Malah, Melati sempat berseloroh bahawa dia juga pernah jadi ‘kaki backup’ Aliff sebelum ini.


Pertama Kali Solat Jemaah Di Set, Michael Ang Tiada Niat Menunjuk

Selepas mendedahkan sudah memeluk Islam sejak setahun lalu, pengarah dan pelakon Michael Ang sering mendapat perhatian ramai khususnya pengikut di Instagram. Malah, ramai yang suka melihat perkongsian Michael yang sering mengutarakan pendapatnya tentang sesuatu isu.

Baru-baru ini, Michael ada berkongsikan momen solat berjemaah bersama kru produksi. Turut memuat naik gambar,  Michael meluahkan rasa syukur kerana dapat menunaikan solat berjemaah di set penggambaran.

Bagaimanapun, Michael menyatakan dia tidak berniat untuk menunjuk kebaikan yang dilakukannya kepada umum.

Malah, Michael berkata agar orang ramai tidak mempunyai persepsi yang tidak baik terhadap mereka yang di dalam industri seni dalam menunaikan tuntutan wajib.

“Pada korang yang selalu anggap kita orang dalam industri ni bukan-bukan jangan la cepat menghukum. Iman setiap manusia ada antara dia dengan Allah.

“Sayang anda semua dan selamat! Bukan nak menunjuk saya rasa sangat tenang dan ini adalah catatan terakhir saya mengenai perkara ini!” tulisnya.

Diruangan komen rata-rata netizen meluahkan rasa syukur kerana tetap mengutamakan solat meskipun sedang sibuk dengan penggambaran. Dalam pada itu, netizen mendoakan agar segala urusannya dipermudahkan.


Siapa Cakap Filem Melayu Lapok? ‘Geran’ Buktikan Menang Anugerah Di Festival Filem Asia New York 2020

Filem aksi persilatan, Geran telah dipilih sebagai penerima untuk Anugerah Daniel A. Craft Festival Filem Asia New York ke-19 untuk kecemerlangannya dalam filem aksi. Sekaligus filem terbitan Layar Pictures dan Tree of Hopes Productions ini mengangkat nama negara dalam dunia perfileman.

Lebih membanggakan lagi rakyat Malaysia apabila anak tempatan Malaysia sendiri iaitu Areel Abu Bakar selaku pengarah filem Geran telah mengharumkan nama negara. Nampaknya Areel sebaris dengan nama-nama besar dalam perfileman antarabangsa seperti Dante Lim (Operation Red Sea), Yue Song (The Bodyguard dan Jung Byung-gil (The Villainess).

Filem yang mengangkat seni persilatan Gayong Pusaka dengan tema kekeluargaan dan persaudaraan ini antara lain menampilkan Namron, Khoharullah Majid, Feina Tajuddin, Fad Anuar, Azlan Komeng (koreografer aksi silat) dan Megat Shahrizal sebagai pelakon.

Seperti yang dilaporkan oleh Easternkicks sebagai media rasmi untuk 19th New York Asian Film Festival (NYAFF), Areel telah dimaklumkan tentang berita gembira ini dan pihak penganjur mengucapkan tahniah kepadanya secara peribadi.

Areel ketika dihubungi Bernama, menyifatkan anugerah itu sebagai penghargaan besar kepada kru produksi dan peminat filem Geran yang mengangkat seni silat dan budaya masyarakat Malaysia ke layar perak di mata dunia.

“Kami tidak pernah menyangka untuk menerima penghargaan sebesar ini daripada pihak luar. Ini anugerah pertama diterima filem Geran, ini juga filem pertama saya,” katanya.

Ditayangkan di pawagam pada 10 Oktober 2019 di Malaysia dan Brunei, filem Geran yang dilaporkan menggunakan bajet sendiri, mengisahkan tentang satu keluarga pesilat yang mempertahankan maruah dan tanah rumah mereka daripada tergadai selepas adik mereka menghilangkan diri dan menggadai geran tanah itu kepada lintah darat.

Filem aksi yang disifatkan sebagai naskah kerdil oleh Areel ini berbeza daripada filem aksi lain kerana menampilkan pesilat sebenar sebagai pelakon utama dengan sebahagian besar aksi lagak ngeri dilakukan sendiri barisan pelakonnya.

NYAFF, yang akan bersiaran dalam talian melalui aplikasi Smart Cinema dari 28 Ogos hingga 12 Sept 2020, adalah festival filem berprestij di Amerika Syarikat yang mengangkat pembangunan seni dan budaya melalui jaringan sinema dunia.

Ia juga menjadi platform tayangan dan apresiasi filem melalui pemilihan naskah filem kontemporari dan klasik dari negara-negara Asia.


Faezah Elai Gembira Lihat Ramai Wanita Berubah Bertudung Labuh

Mula berhijab beberapa tahun lalu, namun sejak kebelakangan ini Faezah Elai dilihat sering menggayakan tudung labuh. Ramai yang memuji penampilannya yang selari dengan imej sebenar sebagai seorang muslimah.

Gaya tudung labuh yang dipakainya mula menjadi ikutan ramai wanita, Faezah berkata dia sangat gembira apabila mengetahui tentang perkara itu. Malah, Faezah berharap agar semua orang terus beristiqamah dalam menutup aurat.

BACA: Seronok Duduk Flat, Faezah Elai Dipuji Tak Malu Mengaku Asal Usul

“Ya Allah serius korang ikut cara saya pakai tudung? Tiada perkataan untuk saya gambarkan perasaan selepas membaca komen-komen anda semua.

“Terima kasih dengan ucapan. Alhamdulillah mari lakukan ini. Kita istiqamah sama-sama. Sayang semua,”tulisnya.

Dalam pada itu, Faezah turut berkongsikan sebuah akaun Instagram yang menjual tudung mengucapkan terima kasih kepada pelakon itu kerana menjadi asbab ramai wanita mula berubah memakai tudung labuh.

“Kami di Proper Hijab menyaksikan sendiri betapa ramainya yang mula berubah ke tudung labuh asbab Faezah Elai. Mungkin biasa bagi org lain tapi luar biasa bagi kami. Betapa banyaknya pahala berterusan yang mengalir buat dia.

“Cara dakwah setiap manusia berbeza-beza. Ini lah dakwah seorang Faezah Elai. Membuatkan lebih ramai berani bertudung labuh.

“Tak perlu tunggu sempurna, tak perlu tunggu nanti. Bila kita buka hati untuk sarung tudung labuh, sedikit sebanyak hati kita mula mencari Allah. Sedikit demi sedikit mula untuk tutup dengan sempurna.

“Terima kasih Faezah Elai. Kerana mu ramai sangat-sangat dah tak pandang pelik tudung labuh,” tulisnya.


Rita Rudaini Seronok Belajar Al-Quran Dengan Anak-Anak Secara Online

Tujuh tahun bergelar ibu tunggal bukan perkara mudah buat Rita Rudaini kerana dialah ibu dan dia juga bapa. Sudah pasti, Rita mahukan yang terbaik buat anak-anaknya lebih-lebih lagi untuk bekalan akhirat.

Menerusi satu entri di Instagram, baru-baru ini Rita berkongsikan dia bersama anak-anaknya kini belajar membaca Al-Quran secara atas talian dua kali seminggu bersama dengan Ustaz Haji Sazalie Nordin.

“Tengok Al-Quran pun Allah bagi pahala, apatah lagi kalau kita baca. Kami blajaq online 2x seminggu dengan Ustaz . Terima kasih banyak Ustaz.

“Ilmu yang Ustaz bagu pada saya dan anak-anak akan saya bawak sampai ke akhir hayat kami. Jasa Ustaz pada keluarga kami tak dapat saya balas. Hanya doa kami anak beranak untuk Ustaz sekeluarga,” tulisnya

Rita Rudaini juga turut meluahkan rasa syukur kerana dengan bantuan Ustaz Sazalie, dia dan keluarga kecilnya dapat memperbaiki diri serta bacaan Al-Quran.

“Yang boleh guide kita, yang boleh ubah diri kita dan rawat hati kita hanyalah AL-QURAN & SOLAT. Jahil macam mana pun kita, jahat macam mana pun kita, bacalah walau pun sebaris.

“Solat lah walaupun terpaksa. Lama-lama kita akan rasa rugi untuk tinggal AL-QURAN & SOLAT. Ikhlas dari perjalanan hari-hari saya. Terima kasih ALLAH,” tulis Rita lagi.